Pravila o zaštiti privatnosti – B&B La Luna dal Borgo, zvanični veb sajt | Apartmani u gradu Jezi\nOva Izjava o zaštiti privatnosti se odnosi na veb sajt www.lunadalborgo.it koji je u vlasništvu i kojim upravlja objekat B&B La Luna dal Borgo. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.lunadalborgo.it. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na daniele.orletti@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na daniele.orletti@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na daniele.orletti@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Nove mjere u FBiH od 20. decembra\n- Za koga se od 20. decembra pooštravaju pravila pri dolasku na posao - Prema pravilu "vakcinisan-testiran-prebolio" svi građani, zaposleni u zdravstvenom i socijalnom sektoru te javnim upravama, morat će imati ispunjen jedan od ta tri uvjeta - Potrebno organizirati vakcinaciju i na javnim mjestima -\nU Federaciji BiH od 20. decembra uvode se nove mjere protiv koronavirusa koje podrazumijevaju pravilo "vakcinisan-testiran-prebolio". To znači da će svi građani, zaposleni u zdravstvenom i socijalnom sektoru, te javnim upravama, morati imati ispunjen jedan od ova tri uvjeta pri dolasku na radno mjesto. To će se, kako kaže pomoćnik federalnog ministra zdravstva Goran Čerkez, uvoditi postepeno, a cilj je slijediti praksu normalizacije života koju su uvele mnoge zemlje svijeta.\nViše punktova za vakcinaciju\n- Krizni štab FBiH je prije nekoliko dana uputio Vladi FBiH odluku da se u ovom entitetu uvedu mjere kakve se uvode i u regionu, a koje su u Evropi već odavno uvedene. Moram reći da smo mi posljednja zemlja u Evropi koja uvodi te mjere, koje podrazumijevaju pravilo vakcinisan, testiran, prebolio. To će se uvoditi postepeno.\nJako je bitno reći da smo najavili praktično kroz novu naredbu uvođenje tih mjera, od 20. decembra, i da u međuvremenu očekujemo i tražimo od kantona da izvrše sve pripreme, odnosno da pripreme kako bi se ljudi koji ne žele vakcinu mogli testirati. To znači da omasove punktove za testiranje, također da urade značajne aktivnosti na povećanju vakcinacije, odnosno broju vakcinalnih punktova, i da urade sve preduvjete, kompanije i firme koje će biti pod ovim mjerama kako bi mogle kontrolirati i pratiti samu realizaciju.\nTo znači da od 20. decembra svi koji su zaposleni u zdravstvenom sektoru, socijalnom, te javnim upravama, vladama, općinama, morati imati jedan od ova tri uvjeta za ulazak, odnosno dolazak na posao - rekao je Čerkez za N1.\nZa one koji ne budu imali ispunjen jedan od ova tri uvjeta poslodavac će odlučiti direktno šta će dalje s njima.\n- Mi smo pratili situaciju, sada smatramo da je vrijeme za to. Pustili smo dovoljno vremena da se ljudi vakcinišu, dovoljno vakcina i sada ima, i smatramo da ovim pokazujemo i našu želju za vraćanjem u normalan život, da želimo što prije pokrenuti određene sektore, posebno kad govorimo o ugostiteljstvu, turizmu, gdje će nakon određenog perioda i oni doći pod ove mjere.\nTo znači da nećemo više imati ograničenja u broju ljudi prisutnih na utakmicama, u restoranima, ali ćemo morati poštovati jedan od ova tri principa. Ovo nas vraća u normalizaciju stanja i ovo je nekako, smatramo, posljednja mjera ka normalizaciji, jer vidimo da je najveća smrtost u zemljama koje nemaju dovoljan broj vakcinisanih. Ovo će gigurno podstaći ljude da razmisle još jednom - poručio je Čerkez.\nFormirati mobilne timove\nKako kaže, traženo je također da svaki dom zdravlja najmanje tri puta sedmično radi do 20 sati, da ljudi mogu stići na vakcinaciju nakon posla, da rade vikendom, te da jednom sedmično na nekom javnom mjestu bude organizirana vakcinacija građana.\n- Moraju se formirati mobilni timovi, što je bilo i ranije, krenuti prema ruralnim naseljima, fabrikama, obrazovnim institucijama. To ne znači samo vakcinaciju, to znači prezentaciju vakcinacije, davanje odgovora stanovništvu koje želi da se vakciniše, organiziranje promotivnih kampanja na licu mjesta - pojasno je Goran Čerkez.


Katarina Krpež Šlezak u Rostovu: Dolazim u jedan od najboljih klubova na svetu – Balkan-Handball.com\nARKUS: Crvenka i Kikinda ispali iz lige\nLiga za prvaka: Nexe i Zagreb ubedljivi kod kuće\nHome / Transferi / Katarina Krpež Šlezak u Rostovu: Dolazim u jedan od najboljih klubova na svetu\nPoslednja izmena: 13/05/2020\nKapiten reprezentacije Srbije, Katarina Krpež Šlezak (32), menja klub nakon rastanka sa mađarskim Erdom posle šest godina. Mađarski tim se odlučio na smanjivanje budžeta i ambicija, pa su tako igračice krenule u potragu za novim sredinama, a najbolji strelac Evropskog prvenstva 2018. godine u Francuskoj, nije dugo čekao. Ugovor je potpisan sa jednom od najambicioznijih evropskih ekipa, Rostovom sa Dona koga sa klupe predvodi Španac Ambroš Martin.\nSrećna sam jer karijeru nastavljam u jednom od najboljih klubova u Evropi. To je veliki izazov za mene kome se radujem – rekla je Katarina Krpež Šlezak koja za reprezentaciju Srbije nastupa od EURO 2008 u Makedoniji, a prvo i jedino takmičenje koje je propustila bilo je Svetsko prvenstvo 2019 u Japanu, s obzirom da je pre par meseci postala majka.\n← Prethodni članak Stipe Mandalinić predstavljen u Bitolju: Vidimo se uskoro i idemo na osvajanje titule!\nNaredni članak → NE MENJA SKOPLJE: Ivan Čupić ostaje u Vardaru\nEkipa ŽRK Kumanova odbranila je titulu...\nPobedom nad Rudarom na domaćem terenu...\nDo poslednjeg kola plej-auta srpske ARKUS...\nDva najveća favorita koja će odlučivati...


Džihadisti u Siriji koriste žene i decu kao ljudski štit\n"Islamska država" koristi žene i decu kao ljudski štit u borbi sa koalicijom predvođenom SAD oko poslednjeg dela teritorije koju u Siriji drže pod svojom kontrolom nedaleko od granice sa Irakom.\nBritanski "Skaj njuz" navodi da su pripadnici koalicije privremeno obustavili napade kako bi pokušali da ohrabre civile unutar enklave "Islamske države" da izađu preko humanitarnog koridora u pustinji.\nNakon objave američkog predsednika Donalda Trampa da će povući oružane snage iz Sirije, usledili su jači napadi na džihadiste koji su sada nalaze u oblasti udaljenoj oko dva kilometra od iračke granice.\nVeliki broj dece i žena su u lošem fizičkom stanju usled niske temperature i nedostatka hrane.\n"Skaj njuz" navodi da se sa isturenih položaja koalicionih snaga mogu videti kretanja preostalih džihadista, ali i velikog broja žena i dece.\nJedan od lidera Sirijskih demokratskih snaga Roni Kamišli izjavio je da je "Islamska država" gotova.\n"Samo je pitanje dana ne sedmica. Gotovi su vojno, tu nema nikakve sumnje", rekao je Kamišli.\nU jednom trenutku "Islamska država" je pod svojom kontrolom držala velike delove teritorije u Iraku i Siriji.\nDžihadisti u Idlibu ubili osam sirijskih vojnika\nPOSLEDNJE UPORIŠTE DŽIHADISTA Sirijske snage napadaju teritoriju pod kontrolom "Islamske države"\nDžihadisti pokrenuli veliki napad na grad Hađin\nHRVATSKA DŽIHAD NEVESTA Pre sedam godina je otišla u Siriju sa vehabijom, a sada je otkriveno NOVA ISTINA (FOTO)\nOsnovne i srednje škole u celoj Hrvatskoj, odnosno u svim županijama uključujući i Zagreb štrajkovaće danas.\nČetiri muškarca uhapšena su na području Zagrebačke županije i zaplenjena je veća količina droge, čija vrednost na ilegalnom tržištvu prelazi 440.000 evra, rezultat je višemeseče istrage proizvodnje i prodaje droge, koje je danas predstavila istarska policija.\nLavrov: Ponekad se treba uzdržati brzih reakcija\nŠef ruske diplomatije Sergej Lavrov izjavio je da neke zemlje preduzimaju provokacijske korake na globalnoj areni pokušavajući da jednu zemlju okrenu protiv neke druge.\n"HTELA JE DA BUDE POZNATA" Progovorio OTMIČAR manekenke koju je hteo da proda na internetu: Sve smo organizovali ZAJEDNO\nLukas Herba (30), optužen da je u Italiji kidnapovao britansku manekenku Kloi Ajling (20), izjavio je na sudu da joj je samo pomogao da lažira svoju otmicu, koju je isplanirala jer je želela da bude poznata.\nDo ove nedelje, slike koje je slao katalonski pokret za nezavisnost bile su njegove crvene, žute i plave zastave i ogromne gužve na proslavama nacionalnog dana regiona koje su pozivale na na odvojenu republiku.\nHOROR U JUŽNOJ KOREJI Vatra progutala TERETANU I SAUNU, 28 osobe mrtvo, više povređenih\nNajmanje 28 osoba je danas poginulo, a 26 povređeno u požaru koji je izbio u osmospratnoj zgradi fitnes centra u južnokorejskom gradu Đečeonu, saopštili su zvaničnici.\nAutor filma "Jasenovac-Istina" šokiran, traži izvinjenje SAD\nHrvatski filmski redatelj i producent Jakov Sedlar, autor spornog filma “Jasenovac-Istina”, kojeg su i SAD prozvale za faktografsko umanjivanje ustaških zločina, kaže da je šokiran najnovijim izveštajem Stejt Departmenta o verskim slobodama i očekuje izvinjenje.\nIMIGRACIJA Beč ima 1,8 miliona stanovnika\nGlavni grad Austrije, Beč, početkom oktobra imao je, prema zvaničnim podacima, 1,8 miliona stanovnika, čime je dostigao najveći broj Bečlija od 1934.godine.


Ivana Klimpuš-Cincadze kod Aleksandra Vučića – Balkanekspresrb.rs\nVučić je naglasio da je neophodno raditi na jačanju turizma, posebno nakon otvaranja direktne linije Beograd-Kijev kompanije „Er Srbija“. Sagvornici su istakli i potrebu potpisivanja sporazuma o slobodnoj trgovinskoj razmeni\nPREDSEDNIK Vlade Republike Srbije Aleksandar Vučić sastao se danas sa potpredsednicom Vlade Republike Ukrajine Ivanom Klimpuš-Cincadze sa kojom je razgovarao o bilateralnim odnosima dveju zemalja.\nPremijer Vučić je istakao da se nada unapređenju ekonomskih odnosa i naglasio da je ove godine povećana robna razmena između Srbije i Ukrajine, ali nedovoljno s obzirom na ekonomske potencijale dveju zemalja. On je naglasio da je neophodno raditi na jačanju turizma, posebno nakon otvaranja direktne linije Beograd-Kijev kompanije „Er Srbija“. Sagvornici su istakli i potrebu potpisivanja sporazuma o slobodnoj trgovinskoj razmeni.\nPotpredsednica ukrajinske Vlade Ivana Klimpuš-Cincadze čestitala je premijeru Vučiću pobedu na parlamentarim izborima i otvaranje poglavlja u procesu evrointegracija. Ona je dodala da obe zemlje imaju isti cilj, a to je članstvo u EU istakavši važnost međusobne podrške na evropskom putu.\nTema susreta bio je i Biznis forum koji će u oktobru biti održan u Kijevu uz saradnju privrednih komora.\nDvoje sagovornika saglasila su se da je važno da rukovodstva Srbije i Ukrajine međusobno podržavaju teritorijalni integritet dveju zemalja.(Press Vlade)♦\nTagsAleksandar Vučić Ivana Klimpuš-Cincadze\nSaopštenje MUP-a: ostvarene preporuke Zaštitnika građana


Vučić se poistovetio s državom, priča o sebi kao o istorijskoj ličnosti – DnevniZurnal\nVučić se poistovetio s državom, priča o sebi kao o istorijskoj ličnosti\nby admin 08/11/2021, 14:56 1.7k Views\nUrednica Pregleda dana Newsmax Adria Jelena Obućina izjavila je u Novom danu da predsednik Aleksandar Vučić često izjednačuje sebe u javnim nastupima sa državom Srbijom i poručuje da će u slučaju gubitka izbora izgubiti ne on i njegova stranka, već – Srbija. “Mi smo to i juče čuli. On je rekao da ovo što pišu kongresmeni, to je napad na Srbiju, a Vučić je Srbija, i kada bi on izgubio na tim izborima, to bi bio propast ove države. On o sebi govori kao jednoj značajnoj istorijskoj ličnosti, pa smo imali različite faze sa kim se sve poredio”, istakla je ona.\nObućina je ocenila da bi ga zajednički predsednički kandidat opozicije uznemirio,“ jer bi ga podsetio da ne može vladati večno“.\n„A ne može verovatno tako dugo ni kao Milo (Đukanović), što mu je verovatno jedna od pasija i ideja“, ocenila je sagovornica N1.\nPodseća da nije prvi put kongresmeni u SAD pišu tamošnjem predsedniku o Vučiću.\n„Mediji koji su pod kontrolom vlasti imaju dva pravca kako reaguju. Jedan je uveđenje sankcije Srbiji, to pokušavaju tako da predstave, a drugi – to nas uopšte ne zanima, jer su te kongresmene platili Šolak i Đilas. Mislim da je ozbiljnija poruka to što je Bajden rešio da ne pozove (Vučića) na taj samit o demokratiji, premda to Vučića nije mnogo potreslo. A za ovo pismo kongresmena, podsetiću da ovo nije prvi put da kongresmeni pišu, pisali su i kada je bila afera sa sestrom Kori Udovički, pa kada su 2015. pominjali njegovog kuma i Zvonka Veselinovića. E sad, oni pišu o ono o čemu nezavisni mediji već izveštavaju. Ne pišu ništa novo, ali je interesantno da su to stavili na papir“, navela je Obućina.\nPrema njenom mišljenju, vlast će to pokušati da izokrene, i da je dokaz tome Vučićeva izjava da je pismo kongresmena „napad na Srbiju“.\n„Očekujem da će pored tabloida, i sve televizije (koje su pod kontrolom vlasti) izveštavati na takav način“, kazala je Obučina.\n„Taj bivši dopisnik sa Pala i njegova savetnica su radili kao novinari i oni odlično znaju šta znači kada ti hoćeš da pokažeš da su neki mediji slobodni i da u tvojoj državi niko nije diskreditovan. Ali, evidentno je da njihovi karakteri i priroda ove vlasti to ne dozvoljavaju. Na konferencijama za novinare, sada već neskriveno, vodi hajka protiv medija koje oni vrlo često koriste za to da ovde nije diktatura… To je manipulacija jednom činjenicom da nijedan od tih medija nema nacionalnu pokrivenost“, kazala je Obućina.\nOcenila je da je vladajuća stranka ušla u sve segmente društva, pogotovo tamo gde ima novca, ali napominje da građani u unutrašnjosti, uprkos tome što nemaju pristup nezavisnim medijima, „na svom ličnom primeru vide kako stvari funkcionišu“, i dodaje da „to ne može da se iskontroliše“.\nGovoreći o položaju novinara u našoj zemlji, Obućina je ocenila da su istraživački novinari posebno ugroženi.\n„Uvek kada imam priliku, moram da kažem da posebno moramo da vodimo računa o ljudima koji zadiru u tokove novca, koji se bave korupcijom i koji se bave kriminalom. To su najhrabriji među nama, najbolji među nama, to su istraživački novinari, i pozivam da njih posmatramo sa posebnom pažnjom i pružimo im podršku uvek kada su na bilo koji način napadnuti ili diskreditovani. Njima je bezbednost ugrožena, obijaju im se stanovi i dobijaju pretnje“, istakla je gošća N1.


Šta političari iz Srbije kažu za početak pregovora?\n► Šta političari iz Srbije kažu za početak pregovora?\n28.06.2013 | 15:00h ► 15:49h Beograd\nPredsednik Srbije Tomislav Nikolić ocenio je danas da odluka Evropskog saveta o otvaranju pristupnih pregovora sa Srbijom predstavlja signal da smo u Evropskoj uniji poželjni i ravnopravni.\nNikolić je naveo da je to jasan znak da je Srbija vratila ugled u svetu, kao i da "car Lazar 1389. nije imao drugi izbor, ali ga mi sada imamo".\nOn ocenjuje i da je današnja odluka jasan znak da je Srbija ista kao i druge zemlje. "Ugled imamo u onim državama koje su nam prijateljski naklonjene, ali i u onim državama koja nas baš ne vole previše, sada svi sa poštovanjem govore o Srbiji", kazao je Nikolić na vidovdanskom saboru u selu Kondželj kod Prokuplja.\nPredsednik države je napomenuo i da "postoji jedna država koja Srbiju još uvek pomalo sprečava, ali ni to nije večito".\nOn je ocenio da je na Srbiji da se trudi i da pokaže da nije gori od drugih. "Pokušaću da Srbija ne ratuje, nego da se Srbija takmiči. 1389. car Lazar nije imao drugi izbor, a mi sada imamo", kazao je Nikolić.\nPredsednik je poručio da građani "treba da budu još malo strpljivi jer je država sada delimično uređena, a ekonomija je u najgorem stanju".\n"Imamo prijatelje na Istoku koji nam neće biti dostuponi kada uđemo u EU, zato moramo da se podižemo, jer će naši pregovori dugo trajati", istakao je Nikolić.\nDačić: Istorijska odluka, nismo najzadovoljniji\nPremijer Srbije Ivica Dačić izjavio je danas u Kruševcu da je odluka Evropskog saveta da otvori pristupne pregovore konačna, istorijska, ali da Srbija njome nije najzadovoljnija.\nSednica vlada svih 28 država članica biće održana najkasnije u januaru na zahtev Nemačke, najavio je premijer i dodao:\n"Nismo najzadovoljniji zbog toga što je u januaru, ali u svakom slučaju je ovo istorijski dan". On je rekao da je odluka, ne samo konačna, već i da nema dodatnih uslova.\n"To sam još juče najavio zato što me je (predsednik Evropskog saveta Herman) van Rompej pozvao telefonom da nas upozna sa predlogom", kazao je Dačić, ističući da je "taj predlog danas promenjen nabolje".\n"Danas su otvoreni pregovori, nema dodatnih uslova i novih sastanaka Evropskog saveta, odluka je konačna", istakao je Dačić.\nMrkić: Potvrda odgovorne politike\nMinistar spoljnih poslova Srbije ocenio je danas da je današnjom odlukom EU o otvaranju pristupnih pregovora Srbija konačno ušla u nepovratni proces koji vodi tome da naša zemlja postane jedna od najprivlačnijih zemalja ovog dela Evrope.\n"Odluka je upravo ono što sam i očekivao. Dobijena je puna potvrda da Srbija vodi odgovornu politiku i da Vlada i predsednik Srbije Tomislav Nikolić vode svoj narod ka bezbednim i prosperitetnim vremenima", ocenio je Mrkić.\nOn je istakao da se ne radujem posebno tekstu zaključaka, jer ga je odavno očekivao i o tome izveštavao našu javnost.\n"Srbija konačno ulazi u procese koji su nepovratni i čijim odvijanjem će ona postati jedna od najprivlačnijih zemalja ovog dela Evrope", istakao je šef srpske diplomatije.\n"Nikako se ne sme zaboraviti da smo uspeli da obezbedimo sadašnjost i budućnost naše braće na Kosovu i Metohiji, a da pri tom otvaramo prostore prijateljstva prema albanskim komšijama ali i svim drugim nama vrlo bliskim narodima u području u kome živimo", ukazao je ministar.\n"Srbija je i ovim činom, dobila priznanje od svoje buduće evropske familije, čije vrednosti i stremljenja najiskrenije deli", zaključio je Mrkić.\nGrubješić: Dobili smo jasnu odluku\nPotpredsednica Vlade Srbije za evrointegracije Suzana Grubješić kaže da današnja odluka lidera EU nije ni zeleno svetlo, ni uslovni datum već jasna odluka da se otvore pristupni pregovori sa Srbijom.\nGrubješić je novinarima u Briselu rekla da će Evropska komisija početi izradu pregovaračke platforme, i podsetila da će prva međuvladina konferencija, kojom se i formalno otvaraju pregovori, biti održana najkasnije u januaru.\nUpitana da li je moguće da, kada Evropski savet bude potvrđivao tu platformu, dođe do novih problema, Grubješić je rekla da ne bi trebalo da bude nikakvih problema, i da Srbija ima i vremena i znanja da taj posao obavi.\n"Pred nama je veliki posao . Posle 12 godina dočekali smo da se i ovaj zadatak završi i ispuni. Želim da zahvalim građanima koji su sve ovo vreme podržavali evropski put koji nije ni lak ni jednostavan", rekla je Grubješić.\nPrema njenim rečima, današnja odluka nije poklon Srbiji , jer Srbija je tu odluku zaradila obavivši veliki posao. "Još veći posao je pred nama, jer proces pregovaranja je dugotrajan", rekla je Grubješić, dodavši da ne može da precizira koliko će on trajati.\nUpitana šta Srbiju čeka u narednim mesecima, ona je rekla da će pregovaračku platformu koju će napraviti Evropska komisija potvrditi Evropski savet, a da je na Srbiji da završi tehničko-operativni posao, pre svega formiranje pregovaračkog tima i određivanje glavnog pregovarača.\nNebojša Stefanović: Priznanje za zemlju\nPredsednik Skupštine Srbije Nebojša Stefanović kaže da odluka Evropskog saveta predstavlja priznanje za zemlju, kao i da je parlament spreman da obavi svoj deo posla u pripremi za početak pregovora.\n"Za skupštinu to znači puno posla. Ono što je dobro je da smo mi do sada izpunili ono što je obećano", rekao je Stefanović.\nPrema rečima predsednika Narodne skupštine, odluka Evropskog saveta predstavlja veliku obavezu za Srbiju, ali i priznanje za ono što je do sada urađeno. "Datum za pregovore pokazuje da je EU vrednovala napore Srbije".\nDSS: Tražiće da izručimo celo Kosovo\nDemokratska stranka Srbije smatra da Srbija neće dobiti tačan datum za početak pristupnih pregovora sa EU dok Vlada Srbije ne ispunhi sve zahteve Prištine i preda Kosovo, izjavio je danas potpredsednik DSS Slobodan Samardžić.\n"Datuma nema. Datum se odlaže za januar, a u decembru će Evropski savet oceniti šta je Srbija uradila na primeni briselskog sporazuma, dakle igra se nastavlja", rekao je Samardžić dodajući da je savet u svojoj odluci sledio preporuke nemačkog parlamenta i da je odlučivanje o datumu praktično pomereno za decembar.\nOn je dodao da će Vlada Srbije u međuvremenu morati da ispunjava sve\nzahteve iz Brisela i Prištine, a kao jedan od primera naveo je zahtev Bundestaga da se uklone barikade na mostu na Ibru, koje dele Kosovsku\nMitrovicu na severni i južni deo.\n"Srbija neće dobiti datum dok ne izruči kompletno Kosovo", rekao je Samardžić i dodao da bi Srbija trebalo da prekine evropske integracije.\nDS: Dobra vest iako nismo dobili konkretan datum\nZamenik predsednika Demokratske stranke Bojan Pajtić je ocenio da je donošenje odluke o početku pristupnih pregovora sa EU dobra vest za građanke i građane Srbije, iako Srbija danas nije dobila konkretan datum za početak pregovora.\n"DS ohrabruje vladajuće stranke u Srbiji da nastave sa procesom primene briselsog sporazuma i da ne budu obeshrabrene činjenicom da konkretan datum danas Srbija nije dobila", rekao je na konferenciji u DS.\nPajtić je istakao da je dug put pred Srbijom na putu učlanjenja u EU i ocenio da sam početak pregovora ne znači mnogo ukoliko ne dođe do reforme ekonomskog, političkog, pravnog i obrazvonog sistema.\nLDP: Ne smemo propustiti šansu\nSrbija nikako ne sme da propusti šansu koju joj je dala Evropska unija i mora da sprovede sve sporazume u vezi sa Kosovom, rekao je danas poslanik Liberalno demokratske partije u Skupštini Srbije Bojan Đurić.\n"Činjenica je da će pregovori najverovcatnije početi u januaru i to govori da EU očekuje primenu sporazuma sa Kosovom. Kosovski izbori moraju da budu sprovedeni u potpunom redu", rekao je Đurić.\nOn je istakao da Srbija isto tako ima obavezu da bude "ozbiljna u sprovođenju reformi", jer, kako kaže, "ne možete uvesti zemlju u EU sa deficitom od dve milijarde".\n"Ne sme biti opuštanja i slavodobitništva da ne bismo kao mnogo puta\ndo sada prokockali šansu", rekao je Đurić.\nJedinstvena Srbija: Ubedili Nemačku\nPoslanik Jedinstvene Srbije Petar Petrović kaže da odluka Evropskog saveta znači da je većina zemalja članica Unije uspela da ubedi predstavnike Nemačke da pregovori sa Srbijom otpočnu bez dodatnih uslova.\nPetrović je rekao da je njegova stranka zadovoljna zbog odluke o otpočinjanju pregovora i dodao da očekuje da ekonomija Srbije napreduje zahvaljujući novcu iz pristupnih fondova EU.\nNova Srbija: Priznanje za rad\nNova Srbija smatra da je odluka o pokretanju pregovora odlična vest i da predstavlja priznanje za ono što je Srbija do sada uradila, kaže poslanica te stranke Dubravka Filipovski.\nOna ističe da će građani imati koristi od reformi koje će se sprovoditi zarad ulaska u EU, kao i da će Srbija moći da koristi pristupne fondove EU. "Očekujem da se vrlo brzo oformi pregovarački tim Srbije", rekla je Filipovski.\n28.06.2013, 18:59h Aleksandr Preporuči\nda je tadic predsednik bio bi datum\n28.06.2013, 15:58h ljubica Preporuči\nMozemo da pisemo ko sta hoce. Ali pristupni pregovori Srbije za EU su otvoreni za vreme Tomislava Nikolica.\nHoti informisao predstavnike političkih stranaka o susretima u Parizu i Briselu\nPremijer Kosova, Avdulah Hoti, informisao je danas predstavnike parlamentarnih političkih stranaka o dijalogu sa Srbijom, koji bi, kako je ponovio, trebalo da se okonča normalizacijom odnosa...\nIstraživanje: Stranke zagovaraju decentralizaciju ali kandiduju stanovnike najvećih gradova\nIako su decentralizacija, ravnomerni regionalni razvoj, demetropolizacija i debeogradizacija česte stavke u programima političkih stranaka, teritorijalna pozicioniranost kandidata na većini...\nCarGo pozvao vlasti da reaguju na paljenje automobila njihovog člana kod Beograda\nPredstavnici Udruženja CarGo ukazali su danas u Beogradu da su sve češći napadi na njihove članove i pozvali vlasti da reaguju i na to i na paljenje automobila njihovog člana.


"DŽONSON I DŽONSON" TRAŽI DOZVOLU ZA REGISTROVANJE VAKCINE: Imaće samo jednu dozu, ne zahteva čuvanje na niskim temperaturama | Novosti.RS\nZahtev kompanije usledio je posle izveštaja od 29. januara u kojem navodi da je globalno kliničko testiranje pokazalo da je efikasnost ove vakcine u sprečavanju zaražavanja korona virusom 66 odsto.\nVakcina koja se daje u jednoj dozi mogla bi da ubrza isporuku i pojednostavi američku kampanju imunizacije, navodi Rojters.\nZa razliku od Fajzerove i Modernine vakcine koje se daju u dve doze, vakcina firme "DŽonson i DŽonson" ne zahteva drugu dozu a ni transport na niskim temperaturama.\nPosle zahteva kompanije za registraciju vakcine, regulatorima će biti potrebno vreme za analizu podataka i sastanak savetodavnog komiteta.\nSAD imaju sporazum o kupovini 100 miliona doza ove vakcine za milijardu dolara uz mogućnost nabavke još 200 miliona doza.\nKompanija "DŽonson i DŽonson" saopštila je da je spremna da isporuči vakcine odmah po odobrenju, a planira da isporuči milijardu doza 2021. godine koje bi proizvela u SAD, Evropi, Južnoj Africi i Indiji.\nVakcina koristi adenovirus tip 26 za ubacivanje proteina korona virusa u ćelije tela i izazivanje imunog odgovora.\nvirus korona vakcinacija vakcina protiv virusa korona DŽonson i DŽonson FDA Fajzer Moderna\nMASOVNA vakcinacija koju je Velika Britanija započela početkom decembra već počinje da daje rezultate, s obzirom na to da statistika pokazuje da je samo jedna doza Fajzerove vakcine, nakon određenog vremena, efikasna više od 80 odsto.


Grigor Dimitrov pobedio na startu Australijan opena, Damir Džumhur izgubio\nAustralijan open: Dimitrov siguran, kraj za Džumhura /video/\nBugarin Grigor Dimitrov plasirao se u drugo kolo Australijan opena zahvaljujući pobedi nad češkim teniserom Jiržijem Leheckom – 6:4, 4:6, 6:3, 7:5. Za razliku... 18.01.2022, Sputnik Srbija\nDimitrov je odlično startovao na prvom Grend slemu u sezoni, što se i očekivalo, s obzirom na to da je za rivala imao 142. tenisera sveta.Čeh je uspeo da osvoji set, ali je to bilo sve od njega. Prvi set pripao je Grigoru rezultatom 6:4, da bi identičnim bio okončan i drugi, samo u Jiržijevu korist.Ipak, Bugarin koji je 28. reket sveta, nije dozvolio da se stvari preokrenu protiv njega, već je već u narednom setu napravio rani brejk i poveo ekspresno sa 2:0 u gemotivima.Rutinski je održavao stečenu prednost i na kraju je slavio – 6:3. U četvrtom setu Dimitrov je odigrao na iskustvo jer se igralo gem za gem sve do jedanaestog gema u kojem je Bugarin uspeo da „ukrade“ servis Čehu i da povede 6:5.Servirao je zatim za pobedu, ali je Jirži Lehecka uspeo da se izbori za brejk loptu. Ipak, bilo je to sve od njega, pošto je Grigor uspeo da iskoristi drugu meč loptu i plasira se u drugo kolo.\nsport, tenis, grigor dimitrov, australijan open 2022\n© AP Photo / Hamish BlairGrigor Dimitrov tokom meča sa Aslanom Karacevim\nBugarin Grigor Dimitrov plasirao se u drugo kolo Australijan opena zahvaljujući pobedi nad češkim teniserom Jiržijem Leheckom – 6:4, 4:6, 6:3, 7:5. Za razliku od njega, Damir Džumhur ih Bosne i Hercegovine izgubio je od Pabla Anduhara 6:1, 7:5, 6:1.\nDimitrov je odlično startovao na prvom Grend slemu u sezoni, što se i očekivalo, s obzirom na to da je za rivala imao 142. tenisera sveta.\nČeh je uspeo da osvoji set, ali je to bilo sve od njega. Prvi set pripao je Grigoru rezultatom 6:4, da bi identičnim bio okončan i drugi, samo u Jiržijevu korist.\nIpak, Bugarin koji je 28. reket sveta, nije dozvolio da se stvari preokrenu protiv njega, već je već u narednom setu napravio rani brejk i poveo ekspresno sa 2:0 u gemotivima.\nRutinski je održavao stečenu prednost i na kraju je slavio – 6:3. U četvrtom setu Dimitrov je odigrao na iskustvo jer se igralo gem za gem sve do jedanaestog gema u kojem je Bugarin uspeo da „ukrade“ servis Čehu i da povede 6:5.\nServirao je zatim za pobedu, ali je Jirži Lehecka uspeo da se izbori za brejk loptu. Ipak, bilo je to sve od njega, pošto je Grigor uspeo da iskoristi drugu meč loptu i plasira se u drugo kolo.\nSilan start Rusa: Medvedev i Rubljov rivalima nisu prepustili ni set\n18 Januar, 07:59\n18 Januar, 07:32


Srpski tim u Istanbulu ostvario nezapamćeni uspeh\nHome // Hrana i Piće // Vesti // Srpski tim u Istanbulu ostvario nezapamćeni uspeh\nAsocijacija šefova kuvara Srbije zabeležila je veliki uspeh na Internacionalnom gastronomskom festivalu u Istanbulu. Naš tim se vratio sa 14 zlatnih, devet srebrnih i osam bronzanih medalja, a ukupnom rezultatu se dodaje i uspeh jednog našeg člana koji je sa ruskom ekipom osvojio zlatnu i srebrnu medalju.\n-Naša ekipa brojila je 25 članova i to je prvi put da u ovako brojnoj ekipi mi nastupamo na ovom takmičenju. Imali smo tim seniora koji su činili kako kuvari iz Beograda, tako i oni iz svih regiona Srbije, uključujući i ljude iz dijaspore, koji rade u svetskim i evropskim restoranima. Pored seniora, tim juniora činilo je četvoro učenika ugostiteljskih škola iz Niša, Čačka i Novog Beograda. Cilj i zadatak Asocijacije šefova kuvara Srbije je da razvija nacionalnu kuhinju, da je prikazuje u svetu i da je zaštiti kao nacionalni brend, što smo mi ovim uspehom i postigli- navodi za CBN kapiten našeg tima i jedan od sudija na održanom gastronomskom festivalu, Vladislav Marković.\nTim iz Srbije je u Gran pri takmičenju osvojio prvo mesto. Ovaj deo takmičenja zove se i Crna kutija, jer takmičari dobijaju namirnice u crnoj kutiji, ne znaju šta ih unutra čeka a u obavezi su da od dostupnih namirnica, za 90 minuta, naprave glavno jelo i dezert.\n-Kada otvore kutiju i vide šta se unutra nalazi, imaju 20 minuta da naprave recept, onda se objavljuje start i za preostalo vreme moraju da naprave glavno jelo i dezert od onoga što imaju. Kriterijumi za dobijanje ove nagrade su tehnologija pripreme jela, kretanje takmičara kroz boks, čistoća, higijena, iškorišćen procenat namirnica, cilj je da se što manje namirnica baci- objašnjava Marković.\nPotpredsednik Asocijacije šefova kuvara Srbije, Jovan Vukelić istako je važnost ovakvog uspeha za srpsko kulinarstvo.\n-Ovo je prvi put da neka naša ekipa napravi ovakav uspeh. Zahvaljujući svim članovima tima, ovo je dokaz da mi imamo svetlu budućnost i perspektivu. Posebno ističem učenike ugostitljskoh škola koji su osvajali medalje za naš tim, to govori o kvalitetu našeg budućeg ugostiteljskog kadra. Njima je svaka medalja kao zlatna- kaže Vukelić.\nIz Asocijacije šefova kuvara Srbije zahvaljuju se svim ljudima i firmama koje su podržale odlazak našeg tima u Istanbul, a posebna zahvalnost je upućena mentorima Zoranu Miškoviću, Danijeli Pantić Vlahović, Zoranu Miraševiću, Miletu Saviću, kao i predsedniku Asocijacije šefova kuvara Srbije Milijanu Stojaniću, potpredsedniku Jovanu Vukeliću i predsedniku upravnog odbora Đorđu Katiću, ističe Marković.\nNa ovom gastrnomskom festivalu učestvovalo je 28 zemalja iz sveta, od kojih su neke iz Brazila, Indije, Japana, Grčke... Kao najveće svetsko takmičenje ovog tipa koje se održava u Evropi, trajalo je četiri dana. Broj posetilaca na dnevnom nivou bio je 16.000 ljudi.


Predsednik Marković je predložio da se na ovoj sednici razmatraju predlozi zakona o sprečavanju dopinga u sportu, o bezbednosti i zdravlju na radu, o obeležavanju dana žalosti na teritoriji Republike Srbije i o odgovornosti proizvođača stvari sa nedostatkom, koje je podnela Vlada Republike Srbije.\nNarodna skupština će na ovoj sednici razmatrati predloge zakona o izmenama i dopunama Zakona o sudijama, Zakona o uređenju sudova, o izmenama zakona kojima su određene novčane kazne za privredne prestupe, kao i Predlog zakona o prekršajima, koje je podnela Vlada Republike Srbije.\nU predloženi dnevni red sednice uvršćeno je razmatranje predloga zakona o javnim putevima, o spoljnotrgovinskom poslovanju, o policiji i o duvanu, koje je podnela Vlada Republike Srebije i Predlog zakona o državnoj revizorskoj instituciji, koji je podneo narodni poslanik Radojko Obradović.\nPored toga, Narodna skpština će, na ovoj sednici, razmatrati Izveštaj o radu Komisije za hartije od vrednosti, sa godišnjim računom za 2004. godinu i Izveštaj ovlašćenog revizora, koji je podnela Komisija za hartije od vrednosti, Statut Republičke radiodifuzne agencije i Predlog finansijskog plana Republičke radiodifuzne agencije za 2005. godinu, koje je podnela Republička radiodifuzna agencija.\nNarodna skupština će, takođe, razmatrati prestanak dužnosti, razrešenje i izbor nosilaca pravosudnih funkcija.


mart 2022 - Vita Elos\nObjavio Vita Elos dana 30 marta, 2022\nUltrazvučni SMAS lifting predstavlja terapeutski postupak, koji izazivajući toplotnu koagulaciju proteina u sastavu tkiva, dovodi do efekta podizanja kože, te poboljšava teksturu i glatkoću kože uz eliminisanje opuštene kože. Ultrazvučni SMAS lifting je nehirurški tretman za zatezanje kože lica, podbratka, vrata i dekoltea, ali i delova tela, kao što su: nadlaktice, grudi, stomak, butine. Neka od pozitivnih mišljenja naših klijenata o tretmanu - mislim da mi je lice značajno bolje nakon tretmana, lepše, svežije, izgledam mlađe nego pre njega, rekla bih da je vredelo novca koji sam potrošila na tretman, sigurna sam da ću se vratiti i naredni put kada budem imala neki estetski problem da ga na ovaj način rešim.\nObjavio Vita Elos dana 28 marta, 2022\nProblem neželjene tetovaže se može veoma uspešno rešiti tretmanom Uklanjanje tetovaža laserom. Metod uklanjanja tetovaža podrazumeva korišćenje Nd:YAG lasera. Sa dužinom talasa Nd:YAG lasera od 1064 nm i 532 nm radi se tretman Uklanjanje tetovaža. Tretman Uklanjanja tetovaža Nd:YAG laserom traje od 10 do 30 minuta, zavisno od veličine tetovaže. Između pojedinačnih tretmana Uklanjanje tetovaža laserom, najčešće je potrebno da prođe 4 do 8 nedelja, kako bi se regenerisala koža tretirane regije. Usluga Uklanjanje tetovaža laserom je potpuno bezbedna zbog same prirode Nd:YAG lasera, a drugi razlog koji uslugu Uklanjanje tetovaža čini bezbednom u našem Kabinetu je taj to sve svi tretmani, pa i ovaj, rade uz poštovanje visokih higijenskih standarda. Nakon tretmana Uklanjanje tetovaža neophodno je strogo se pridržavati pravila za negu tretirane regije koje daje naš stručni tim (lekar i kozmetolog). Cilj je da se ostvare željeni rezultati nakon tretmana Uklanjanje tetovaža, uz što brži oporavak kože posle dejstva lasera. Preporuke za negu kože je neophodno poštovati sve dok ne otpadnu krastice na mestu gde je rađen tretman Uklanjanje tetovaža.\nObjavio Vita Elos dana 23 marta, 2022\nPriroda funkcionisanja ljudskog organizma je takva da ovaj proces rasta i obnavljanja kolagena prirodnim putem ne može da se odvija u kratkom vremenskom periodu, već postepeno. Za potpuni prirodni rast i korena i grana kolagena, potrebno je do 6 meseci. U tom vremenskom periodu kolagen u najdubljim slojevima kože počinju da se regenerišu .Ultrazvučni SMAS lifting je ultrazvučna, kozmetička procedura za lifting lica i tela, jedina koja koristi ultrazvučno slikanje, što omogućava onima koji rade tretman da vide slojeve tkiva ciljanih tokom tretmana, a koji sadrže kolagen. Posle procesa stimulacije toplotom (ultrazvukom), kolagen ponovo počinje da raste. Kako je za ljudski organizam karakteristično prirodno postepeno obnavljanje i rast kolagena (oko 6 meseci), rezultati tretmana su vidljivi postepeno – obnovljene grane kolagena u najdubljim slojevima kože počinju da utiču na dubinsko zatezanje kože i na poboljšavanje metaboličkih, unutrašnjih procesa.


CIK: Osiguranje sredstava za izbore u demokratskom društvu ne bi se moglo zaustavljati - RTV SLON\nCIK: Osiguranje sredstava za izbore u demokratskom društvu ne bi se moglo zaustavljati\nCentralna izborna komisija Bosne i Hercegovine je ocijenila je neargumentiranim kvalifikacije ministra finansija i trezora BiH Vjekoslava Bevande koji tvrdi da postoji orkestriran napad na njega iz CIK-a koja “se redovno oglašava u pojedinim medijima uz tvrdnje da jedan čovjek može opstruirati donošenje budžeta ili odluku kolektivnog organa kakvo je Vijeće ministara BiH”.\nKako su naveli u saopćenju, ministar Bevanda ovakvim kvalifikacijama brutalno obmanjuje javnost u Bosni i Hercegovini jer CIK nikada nije tvrdio da jedan čovjek može donijeti budžet, ali su, kažu, duboko svjesni da nekoliko ljudi u Fiskalnom vijeću i Vijeću ministara svakako mogu usporavati ili opstruirati proces usvajanja budžeta.\n– Ministar Bevanda je u oba navedena tijela i ključna je osoba za prohodnost donošenja relevantnih odluka. Javnost u BiH smo detaljno upoznali i sa zakonskim osnovama za zahtjeve CIK-a i prema Ministarstvu finansija i trezora BiH, kao i prema Vijeću ministara BiH – kazali su u saopćenju.\nSmatraju da osiguranje neophodnih finansijskih sredstava za organizaciju i provođenje demokratskih izbora, pogotovo kad ta sredstva već postoje na Jedinstvenom računu trezora, nisu nešto što bi se u bilo kojem demokratskom društvu moglo zaustavljati, uvjetovati ili usporavati.\nTa sredstva su, kažu u CIK-u, sredstva poreznih obveznika Bosne i Hercegovine, a ne sredstva Centralne izborne komisije BiH, ministra ili Vijeća ministara BiH i moraju biti korištena za namjene koje su zakonima Bosne i Hercegovine propisane.\nPovodom posljednjeg istupa ministra Bevande naveli su da Centralna izborna komisija BiH nije tražila odobrenje Vijeća ministara BiH da posebnom odlukom doznači CIK-u sredstva iz “tekuće rezerve”, nego sredstva iz akumuliranih viškova iz prethodnih godina, što je puno veći fond nego tekuća rezerva.\n– Ta sredstva se dodjeljuju po proceduri kao i sredstva iz tekuće rezerve. Pravni osnov za donošenje posebne odluke Vijeća ministara BiH kojim bi se odobrilo korištenje tih sredstava u uvjetima kada nije usvojen budžet situiran je u Zakonu o budžetu. Na takvu proceduru CIK je, u jednom od svojih akata, uputio i ministar Bevanda – kazali su u saopćenju.\nPredsjedavajući Vijeća ministara BiH Zoran Tegeltija i ministar finansija i trezora BiH Vjekoslav Bevanda, kažu u CIK-u, odbili su uvrštavanje tačke dnevnog reda na posljednjoj sjednici Vijeća ministara BiH za donošenje posebne odluke po zahtjevu CIK-a.\n– Budžet intitucija i međunarodnih obaveza BiH, koji cijela BiH po stavu ministra Bevande mora čekati kako bi imala opće izbore, ovakvom dinamikom, koju diktira i Bevanda, uz članove Fiskalnog vijeća i predsjedavajućeg Tegeltije, može biti usvojen možda u decembru ove godine, a možda i nakon toga – ocjena je CIK-a.\nStoga upozoravaju javnost da ovakvim postupanjem i pristupom postoji objektivna opasnost da birači u BiH ne budu u mogućnosti u skladu sa Ustavom i zakonom ostvariti osnovno demokratsko pravo da biraju svoje predstavnike u vlasti na dan održavanja izbora 2. oktobra, saopćeno je iz Ureda za informiranje Centralne izborne komisije (CIK).\nPrethodni članakU Narodnom pozorištu Tuzla odigrana premijera predstave “Kralj Betajnove”\nSljedeći ČlanakPatrijarh Porfirije: Molimo za mir, rat je sramota svakog čovjeka


Saradnja Centra sa JP „Službeni glasnik“ – Centar za medijaciju\nNaslovna|Saradnja Centra sa JP „Službeni glasnik“\nSaradnja Centra sa JP „Službeni glasnik“\nadmin_s\t2018-04-18T03:54:56+02:00\t1. marta 2018.|\nJP „SLUŽBENI GLASNIK“ je nekoliko godina unazad uspostavilo saradnju sa medijatorima Asocijacije medijatora Srbije, na obuci medijatora i to kako osnovnoj, tako i specijalizovcanim i naprednim obukama.\nSve ove obuke su akreditovane u Ministarstvu pravde.\nOd njenih polaznika, kojih je do sada bilo preko 120, ocenjene su najvišim ocenama. Najviše ocene su date i od Centra za edukaciju Službenog glasnika.\nUspešna saradnja na polju edukacije, dovela je do proširenja saradnje i zajedničko prepoznavanje potrebe za osnivanjem Centra za medijaciju.\nSaradnja je formalizovana Saporazumom koji je potpisan 1.3.2018.godine.\nOvim sporazumom je predviđeno da se saradnja nastavi i proširi pored edukacije i na organizaciju stručnih skupova, konferencija, sprovođenje zajedničkih projekata, izradu materijala za edukaciju i objavljivanje publikacija iz oblasti medijacije.\nSlužbeni glasnik se pridružio i obezebeđenju uslova za razvoj prakse time što je prihvatio da obezbedi prostor u svojoj poslovnoj zgradi u Jovana Ristića 1 za obavljanje medijacije od medijatora koji su prošli obuku kod njih i koji se nalaze na spisku medijatora Centra za medijaciju i koji su prošli obuku kod njih, stručno usavršavanje obezbeđivanjem bar jedne komedijacije sa iskusnim medijatorima Centra.


IZVOR: cdm.me/Portal RTCG\nMinistarka je sa saradnicima obišla lokaciju na kojoj su započeti pripremni radovi za izgradnju male hidroelektrane na rijeci Bukovici. Mještani Bukovice su ministarki poručili da računaju na nju i zahvalili joj što je došla.\nMinistarka Sekulić je saopštila da je Vladi obaveza da čuje šta mještani, opština i investitor imaju da kažu.\n“Nakon toga odlučićemo i vijeti šta ćemo dalje”, poručila je Sekulić.\nU toku je radni sastanak sa predstavnicima opštine, mještana i nevladinog sektora.


Cineplexx i Famoza vam poklanjaju karte za novi BTS film\n03/08/2019 03/08/2019 Vladimir (Famoza.net)\t118693Leave a commenthttps%3A%2F%2Fwww.famoza.net%2Fcineplexx-i-famoza-vam-poklanju-karte-za-novi-bts-film%2FCineplexx+i+Famoza+vam+poklanju+karte+za+sve+gradove+u+kojima+se+prikazuje+novi+BTS+film%212019-08-03+13%3A45%3A47Vladimir+%28Famoza.net%29https%3A%2F%2Fwww.famoza.net%2F%3Fp%3D118693\nDok svi zajedno tražimo načine da k-pop zvezde počnu da nam dolaze, u naše bioskope od srede stiže film “Bring the Soul: The Movie”, čime je nastavljena sjajna tradicija prikazivanja BTS filmova u bioskopima širom Srbije. Famoza je srećna što u saradnji sa Cineplexxom možemo da vam poklonimo čak 16 karata i to za sve gradove gde će film biti prikazivan!\nNovi BTS film “Bring the Soul the Movie” od 7. do 11. avgusta biće prikazivan i u Srbiji, a mi vam u saradnji sa @cineplexxrs poklanjamo 2×2 karte za projekcije 8. avgusta i to u KRAGUJEVCU, NIŠU i BEOGRADU (Ušće)! Da biste dobili karte potrebno je da: 1. Zapratite naš Instagram profil i profil @cineplexxrs 2. Odgovorite u komentaru na pitanje: Koji je ovo po redu BTS film koji će se prikazivati u Cineplexxu? 3. Napišete u komentaru za koji grad želite karte! Dobitnicima ćemo se javiti u nedelju uveče! #bts #cineplexx\nA post shared by Famoza (@famoza_net) on Aug 3, 2019 at 5:26am PDT\nUkoliko želite karte za Niš, Beograd i Kragujevac, potrebno je da se prijavite na ovoj Instagram objavi iznad. Za svaki od ovih gradova delimo 2×2 karte, dakle 2×2 za Beograd, 2×2 za Niš i 2×2 za Kragujevac.\nNovi BTS film “Bring the Soul the Movie” od 7. do 11. avgusta biće prikazivan i u Srbiji, a mi vam u saradnji sa @cineplexxpromenada poklanjamo 2×2 karte za projekcije 8. avgusta u NOVOM SADU! Da biste dobili karte potrebno je da: 1. Zapratite naš Instagram profil i profil @cineplexxpromenada 2. Odgovorite u komentaru na pitanje: Koji je ovo po redu BTS film koji će se prikazivati u Cineplexxu? #BTS\nA post shared by Famoza (@famoza_net) on Aug 3, 2019 at 5:28am PDT\nUkoliko želite karte za Novi Sad, onda se prijavljivate na objavi iznad, a i za nju delimo 2×2 karte, u saradnji sa Cineplexx Promenada. Sve dobitnike ćemo kontaktirati u nedelju uveče, i tad ćemo ih zamoliti da potvrde mogu li da idu. Naknadne promene nisu moguće, jer mi u ponedeljak šaljemo imena svih dobitnika bioskopima, i posle toga nema mogućnosti da ako neko odustane, karte damo nekom drugom.\nPročitajte još Raspust: BTS ide na dvomesečnu pauzu, ali još ćemo ih viđati!\nFamoza će se potruditi da nabavi i plakate za film pa da vam i to podeli, mada za sad nemamo informaciju da su oni uopšte dolazili, za razliku od prošlog puta kad smo podelili dva primerka.


Deklaraciju za budućnost interneta podržalo 60 država | MC_ONLINE\ndeklaracija za budućnost interneta\nEvropska unija i Sjedinjene Američke Države, zajedno sa međunarodnim partnerima, predložili su 28. aprila Deklaraciju za budućnost interneta u kojoj je utvrđena vizija i principi pouzdanog interneta.\nPrema Deklaraciji istaknuto je da internet mora osnažiti osnovne demokratske principe, temeljne slobode i ljudska prava kakva su navedena i u univerzalnoj Deklaraciji o ljudskim pravima te je naglašeno da internet treba funkcionisati kao jedinstvena, decentralizovana mreža, gdje se digitalne tehnologije koriste na pouzdan način, izbjegavajući nepravednu diskriminaciju između pojedinaca i omogućavajući konkurentnost online platformi, kao i fer konkurenciju među preduzećima.\nDo sada ju je podržalo blizu 60 zemalja, a među njima su i Albanija, Kosovo, Crna Gora, Sjeverna Makedonija i Srbija.\nIz Bijele kuće navode da je primijetan trend rastućeg digitalnog autoritarizma gdje pojedine države rade na suzbijanju slobode izražavanja, cenzuri nezavisnih novinskih kuća, miješanju u izbore, promovisanju dezinformacija i uskraćivanju drugih ljudskih prava svojim građanima, dok se istovremeno milioni ljudi još suočavaju s preprekama u pristupu internetu. S tim u vezi, kako se navodi, ova deklaracija obavezuje partnere na jedinstven globalni internet – onaj koji je istinski otvoren i podstiče konkurenciju, privatnost i poštovanje ljudskih prava.\nPotpisivanjem ove deklaracije, Sjedinjene Države i partneri će, kako se navodi, zajedno raditi na promicanju ovakvih principa interneta na globalnom nivou, poštujući međusobnu regulatornu autonomiju u okviru njihovih nadležnosti i u skladu s domaćim zakonima i međunarodnim pravnim obavezama, a internet bi trebao olakšati globalnu komunikaciju i trgovinu, podržavati slobodu, inovacije, obrazovanje i povjerenje.\nNa stranici Evropske komisije stoji da je ova deklaracija inkluzivna inicijativa, a partneri će nastaviti da dopiru do drugih vlada kako bi ih uključili u Deklaraciju. Svi partneri će se obratiti privatnom sektoru, međunarodnim organizacijama, akademskoj zajednici, civilnom društvu i drugim relevantnim akterima širom svijeta kako bi postigli viziju otvorenog, besplatnog, globalnog, pouzdanog i sigurnog interneta.\nPredsjednica Evropske komisije Ursula von der Leyen izjavila je prilikom predstavljanja Deklaracije da se po prvi put dešava da zemlje istomišljenika iz cijelog svijeta utvrđuju zajedničku viziju za budućnost interneta kako bi osigurale da vrijednosti van mreže budu zaštićene i na mreži i da bi internet bio sigurno mjesto za svakoga.\nKompletnu Deklaraciju za budućnost interneta možete pročitati na ovom linku.\nIzvor: White House, European Commission


Bilans žrtava zemljotresa u Iranu porastao na 328, povrijeđeno 2.500 ljudi – Glas TK\nBroj žrtava zemljotresa jačine 7.3 stepena po Richteru, koji je pogodio područje između Iraka i Irana, konstantno raste, a posljednji izvještaj govori o tome kako je više od 320 ljudi stradalo u razornom potresu.\nNeimenovani zvaničnik spasilačkih službi istaknuo je kako je najmanje 328 ljudi poginulo, a njih 2.500 je povrijeđeno, dok spasioci tragaju za hiljadama onih koji su zatrpani ispod ruševina, prenosi The Guardian.\nTakođer, sumnja se kako će broj mrtvih rast tokom cijelog dana, kako spasioci budu istraživali dalje ruševine.\nRanije je objavljeno kako je u zemljotresu na teritoriji obje države stradalo 214 ljudi, a pretpostavlja se kako su na teritoriji Iraka poginule najmanje četiri osobe. Najveći broj žrtava dolazi iz grada Sar-Pol-Zahab iz oblasti Ezgeleh, u kojem je živjelo 30.000 stanovnika.\nIransko ministarstvo zdravstva zatražilo je od građana da doniraju krv za povrijeđene, a državna televizija je javila kako su sve spasilačke službe uključene u potragu za nestalim.\nPotres se osjetio u nekoliko zapadnih provincija Irana, ali je najgore pogodio provinciju Kermanshah, u kojoj je proglašena trodnevna žalost.\nPrevious Post: Država taji koliko ima štediša: U BiH živi oko 100 multimilionera\nNext Post: Džeko i Pjanić predvode najboljih 11 igrača koje nećemo gledati u Rusiji


Više od trećine domaćinstava u Grčkoj ne može da plati komunalne usluge • Radio Puls Luxembourg\nHome Zanimljivo Više od trećine domaćinstava u Grčkoj ne može da plati komunalne usluge\nImage par offthelefteye de Pixabay\nViše od jedne trećine domaćinstava u Grčkoj tokom 2018. godine nije bilo u mogućnosti da plati račune za komunalne usluge, pokazuje najnovija analiza Eurostata.\nPrema podacima, 36 odsto domaćinstava u Grčkoj nije moglo da plati račune za grejanje, struju, gas, vodu i druge komunalne usluge, u Bugarskoj neznatno manje, oko 30 odsto, Hrvatska je treća sa 17,5 odsto, a slede Rumunja (14,4 odsto), Slovenija (12,5 odsto) i Kipar (12,2 odsto).\nNajbolja situacija po tom pitanju je u u Holandiji u kojoj svega 1,5 odsto domaćinstava ne može da plati račune za komunalne usluge, a potom u Češkoj (2,1 odsto), Švedskoj (2,3 odsto), Austriji (2,4 odsto), Nemačkoj (3,0 odsto) i Luksemburgu (3,6 odsto).\nIstraživanje Eurostata pokazuje da je ukupan broj građana država članica EU koji te račune ne može da plati opao za pet godina. Tokom 2018. godine ukupno 7 odsto domaćinstava u EU nije bilo u stanju da plati račune za komunalije, dok je taj procenat 2013. godine iznosio 10 odsto.\nMeđu domaćinstvima koja jedva sastavljaju kraj s krajem je i veliki broj onih sa malom decom, ali i starijih osoba, pokazalo je istraživanje.\nPrevious articleDomaći film “Ajvar” 31. januara u bioskopu Kinepolis na Kirchbergu\nNext articleProslava Savindana u Luksemburgu


Чланци поређани по датуму: sreda, 05 septembar 2018 - AGROPRESS - Udruženje novinara za poljoprivredu\nsreda, 05 septembar 2018 08:15\nsreda, 05 septembar 2018 08:00\nKompanija PepsiCo je nakon akvizicije Marbo Producta, tokom deset godina svog poslovanja na tržištu Zapadnog Balkana, investirala u nove proizvodne linije, povećanje kapaciteta i proširenje portfolija, uslove rada i zaposlene, kao i platforme za zaštitu životne sredine. Ukupan prihod od prodaje je uvećan za 96 odsto, dok je izvoz ka zemljama Evropske Unije povećan za 67 odsto. Na tržištima Srbije i Bosne i Hercegovine, PepsiCo se izdvojio kao jedan od najznačajnijih proizvođača slanih grickalica, a brendovi Chipsy, Clipsy, Pardon i Gud postali su deo globalnog PepsiCo portfolija.\nTokom prethodnih deset godina, PepsiCo je otkupom više od 400 000 tona krompira od koga se proizvodi 100 odsto brenda Chipsy i svetski poznati brend Lay's, dao podsticaj domaćoj privredi i lokalnim proizvođačima. Implementiran je veliki broj inovacija u portfoliju lokalnih brendova, a u porodicu PepsiCo brendova na Zapadnom Balkanu uvedeni su i globalni brendovi: ovsene pahuljice Quaker, kao i brend Lay's koji se u Magliću proizvodi i plasira na tržišta Slovenije, Hrvatske i širom regiona. Atraktivne marketinške kampanje, sa lokalnim i svetski poznatim zvezdama, pratile su novine koje je kompanija uvodila u portfolio proizvoda.\nPepsiCo kroz svoje poslovanje u Srbiji i Bosni i Hercegovini danas zapošljava više od 1300 ljudi, od čega su čak 48 odsto žene u ukupnoj strukturi zaposlenih. Bezbedno radno okruženje doprinelo je da broj povreda na radu bude smanjen za 99,9 odsto, a kompanija je zahvaljujući kontinuiranim unapređenjima uslova rada već četiri godine za redom dobitnik priznanja Top Employer za poslovanje u Srbiji, a od prošle godine prvi put i u Bosni i Hercegovini.\n„Ponosno se od samog početka vodimo poslovnom filozofijom održivog Poslovanja sa svrhom. Ono što je dobro smo tokom deset godina poslovanja nadogradili i razvili kroz implementaciju visokih globalnih standarda, ulaganja u nove procese i biznis modele, investiranja i davanja podsticaja lokalnoj privredi i u Srbiji i u Bosni i Hercegovini i građenja omiljenih brendova potrošača širom regiona. Slavimo prvih deset godina poslovanja kompanije PepsiCo na tržištima Zapadnog Balkana, ali ih vidimo kao početak dugoročne posvećenosti domaćem tržištu i lokalnoj zajednici“ istakao je Nenad Miščević, generalni direktor kompanije PepsiCo za područje Zapadnog Balkana.\nDesetogodišnja ulaganja u fabrike i procese rezultirala su smanjenjem emisije Co2 za oko 300 tona, potrošnje vode za 63 odsto, električne energije za 43 odsto, a reciklira se više od 93 odsto otpada. Odgovornost prema zajednici u kojoj posluje, PepsiCo na području Zapadnog Balkana ostvaruje i kroz nacionalne i regionalne projekte, a samo u prethodne dve godine realizovane su donacije u vidu više od 15 000 lopti za učenike svih osnovnih škola u Srbiji, Bosni i Hercegovini i Crnoj Gori u okviru kampanje „Pokaži fudbalsku strast“, kao i deset Chipsy kutaka, u okviru kampanje „Podeli osmeh“ najvećim studentskim domovima u Srbiji i Bosni i Hercegovini.\nIzvor:Kompanija PepsiCo i Agropress\nsreda, 05 septembar 2018 07:36\nsreda, 05 septembar 2018 07:18\nMinistarstvu poljoprivrede i zaštite životne sredine podneta je inicijativu za privremeno ukidanje carine na uvoz merkantilne pšenice-poboljšivača. Inicijativu je podnela Poslovna zajednica Žitounija iz Novog Sada. Mera bi važila na rok od šest meseci, a odnosila bi se samo na pšenicu u rangu poboljšivača sa minimum 13,5 odsto proteina, navodi se u saopštenju.\nObjašnjava se da je inicijativa podneta jer je zbog kišnog vremena tokom žetve kvalitet ovogodišnjeg roda pšenice znatno opao, pa je ugrožena proizvodnja i izvoz namenskog brašna i brašna T-400, odnosno brašna namenjenog proizvodnji bureka, lisnatog testa i slično.\n"Postoji realna opasnost da Srbiju u tom segmentu izvoza brašna ististnu sa tržišta proizvođači iz Bosne i Hercegovine, koji nemaju obavezu da na uvoz pšenice poboljšivača plaćaju uvoznu carinu od 18 odsto, kao što to moraju mlinovi iz Srbije", piše u saopštenju.\njan 05, 2018 85564 Teška\nnov 10, 2016 72402 Obnovljivi izvori energije (OIE)\nokt 31, 2016 71720 Ekologija zemljišta\nmar 21, 2018 38784 Šumarstvo\napr 20, 2018 34760 Ovčarstvo\nfeb 17, 2020 27860 Laka\nokt 13, 2017 22381 Svinjarstvo


Izgradnja buduće tvornice HIK SM, koja će se baviti proizvodnjom električnih kablova za svjetsko tržište, u poodmakloj je fazi i očekuje se da svi građevinski radovi budu okončani do početka iduće godine, a već u januaru startovaće probna proizvodnja, pišu ‘Nezavisne’.\nZanimljivo je kako je do ove investicije došlo zahvaljujući radnicima iz Sanskog Mosta koji su zaposleni u njemačkoj kompaniji “HIK GmbH”. Oni su nagovorili vlasnika kompanije Bertolda Brentrapa, koji je planirao izmještanje dijela proizvodnje iz Njemačke, da to uradi u Bosnu i Hercegovinu. Ova kompanija poznati je proizvođač elektropreme, a skoro 80% proizvodnje plasira na tržišta van Njemačke.\nPrevious Čapljinske smokve (Video)\nNext Ugljanin: Status Sandžaka preduslov za rješenje spornih pitanja Bosne i Srbije


VIŠKOVIĆ, IZMEĐU DODIKA I RAZUMA: "RS neće ispunjavati bilo čije muzičke želje, zarad neke finansijske pomoći od EU..."\nPremijer RS-a Radovan Višković poručio je danas da ovaj entitet neće podleći uslovljavanjima bilo koga, pa ni EU, da zarad neke finansijske pomoći uruši nadležnosti koje joj po Ustavu pripadaju i mehanizam koordinacije.\n“Ne mogu nas dovoditi u poziciju da biramo između pomoći EU i opstanka RS-a. Uvijek ćemo biti opredijeljeni za Republiku Srpsku”, rekao je Višković novinarima komentarišući navode u medijima da je RS “krivac” što BiH ne može da dobije 250 miliona eura pomoći od EU za rješavanje posljedica epidemije virusa korona, prenosi RTRS.\nOn je naveo da je od 650 pitanja, koja je poslala Evropska komisija, usaglašeno više od 600, te da je sporno ostalo 14, koja se mogu riješiti jedino dogovorom. “U mišljenju Evropske komisije ima nekih pitanja koja u ovom momentu nisu prihvatljiva za RS. Ne možemo dozvoliti da se ukine entitetsko glasanje zato što neko želi da nam pomogne ili ne pomogne”, rekao je Višković.\nOn je istakao da RS neće ispunjavati bilo čije “muzičke želje”, jer bi to značilo da treba da se odrekne nekih svojih nadležnosti. Višković kaže da je prilikom razgovora sa predstavnicima EU iznio jasan stav člana Predsjedništva BiH Milorada Dodika, predsjednice RS-a Željke Cvijanović, Vlade i svih institucija RS-a.\nAdnan Rondić: Nikada ne bih uradio intervju sa Ratkom Mladićem


BEOGRADSKA FILHARMONIJA: Poslednji Muzički razgovor sa Felcom u sezoni\nOve srede, Felc će sa prvom oboistkinjom Filharmonije, Sanjom Romić, posebnu pažnju posvetiti ženskom stvaralaštvu\nObjavljeno: 04.06.2019. 11:29h\nŠef-dirigent Beogradske filharmonije Gabrijel Felc, prirediće poslednje Muzičke razgovore u sezoni, i kao pijanista će se predstaviti sa oboistkinjom Sanjom Romić, u sredu u 14 časova u Sali Beogradske filharmonije.\nFelc je za dve sezone Muzičkih razgovora svirao i razgovarao sa brojnim muzičarima iz orkestra sa željom da im se približi kao ravnopravni kolega. U formi neformalnih koncerata sa razgovorom, šef-dirigent i muzičari zajednički su publici približili razne strane filharmonijskog života.\nOve srede, Felc će sa prvom oboistkinjom Filharmonije, Sanjom Romić, posebnu pažnju posvetiti ženskom stvaralaštvu, te će najpre razgovarati o malom broju žena kompozitora u istoriji muzike i svirati Tri romanse za obou i klavir, Klare Šuman, originalno napisane za violinu. Potom će zajednički odsvirati Pet komada Debisija. Ulaz na koncert je slobodan.\nGabrijel FelcMuzički razgovoriBeogradska filharmonijaoboaSanja Romićdirigent


26 October 2018 na Vesti\nInvestitor iz Bangladeša uzeo TRI MILIONA EVRA SUBVENCIJA za fabriku, a trenutno zapošljava samo JEDNU RADNICU\nUz podršku Ministarstva privrede i lokalne samouprave prva investicija iz Bangladeša na tlu Evrope obećavala je 1.100 zaposlenih Somboraca sa platom barem 20 odsto većom od minimalca, te 14 miliona evra investicija u naredne tri godine. Za to im je država ugovorom o subvencionisanju garantovala 3,5 miliona evra. Nije još jasno koliko je investitor podigao tog novca, no više od prve tranše i 700.000 evra nije ni mogao jer mu je druga sledovala 2019. godine, no on je već propao.\n"Firma je zakatančena. Poslednji radnici su 21. oktobra dobili otkaz. Ostale su nove mašine koje su, kako smo čuli, na lizing, pa čekaju da ih neko pokupi. Meni duguju platu i po i nekoliko meseci putnih troškova, ali nemam ni živaca ni para da ih tužim. Od kada firma postoji, samo sam jednu platu dobio na račun, inače je išlo oko 23.000 na ruke i 1.000 ili 2.000 dinara na račun" – rekao je Jovica, nekadašnji radnik ove fabrike.\nKako dodaje, uslovi rada su bili katastrofalni - radne subote, neplaćeni prekovremeni sati i većina koja radi za minimalac.\n"Obećavali su kule i gradove, zbog čega sam odbio bolju platu na drugom mestu. Sve je bilo novo, što kažu, napucano, mislio sam da istrpim prvi period, uložim sebe u firmu i da će mi se to vratiti. Na kraju sam ugnjetavan i pokraden. Kad je moja koleginica u avgustu pitala direktora Brečića kada će drugi deo plate, dobila je kao odgovor raskid ugovora na stolu. Investitori su očito šarena laža, želeli su samo da pokupe pare od države" - nastavlja Jovica. Pred kraj svega pokušali su da pričaju i sa gazdama iz Bangladeša, ali su im oni rekli da se strpe, da je sada tamo kriza, da su imali problema sa izgradnjom fabrike i da će njihov direktor sve probleme rešiti. On je sa druge strane govorio da su u dugovima i čim to reše biće plata.\nDirektor Davor Brečić nije odgovarao na pitanja ni na poruke u vezi sa situacijom i budućnošću te kompanije. Ranije je izjavio da će investitor održati sastanak i odlučiti da li će ostati u Srbiji.\nInače, ova firma prošle godine najpre je pokrenula trening centar da bi u novembru proizvodnju preselila u pogone nekadašnje fabrike "Zastava" i najavila ulaganja, međutim problemi su počeli već u januaru.\nŠta su rekli neki od tada zaposlenih u kompaniji "Pretty sweaters group", pogledajte ovde.\nA ako Vas zanima kakve su stvarno plate kao i ostale tajne u nekim drugim, sličnim kompanijama, preporučujemo da pogledate sledeće linkove:\nVest o tome kako će se izmenama Zakona o radu oštrije sankcionisati lažna bolovanja izazvala je velike polemike u… Dalje...


Sadik donosi pola miliona evra crno-belima! - Sportska centrala\nSadik donosi pola miliona evra crno-belima!\n17 avg 2021. 10:10\nNigerijski napadač Umar Sadik mogao bi Partizanu da donese još pola miliona evra, ukoliko u dresu Almerije još dva puta zatrese mreže rivala.\nSadik je u prvom kolu Segunde postigao gol u pobedi Almerije nad Kartahenom 3:1. On je tako stigao do 23. gola u dresu almerije, a da bi Partizan dobio 500.000 evra, potrebna su još dva pogotka, pošto je zacrtana brojka iz bonusa 25.\nOvog leta Almerija nije želela da propustiti šansu da zaradi na Sadikovoj dobroj sezoni. Otkupna klauzula iznosi 60.000.000 evra, ali se u španskom klubu nadaju makar duplo manjoj ponudi za koju bi pristali da prodaju nigerijskog napadača.\nSevilja se najčešće pominjala kao zainteresovana za Sadika, ali tamošnji mediji pišu da je jedina konkretna ponuda za Sadika do sada stgla iz Valensije, ali da prema rečima čelnika Almerije, nije vredna pažnje.


Samsung traži zabranu uvoza Ericssonovih baznih stanica\nIT Autor:Ivana Stojanov10. jan. 202114:30\nFoto: JL / Alamy / Alamy / Profimedia\nPrema navodima Bloomberga, Samsung je podneo žalbu Međunarodnoj trgovinskoj komisiji (ITC), u kojoj traži da se američki uvoz Ericssonovih 5G baznih stanica blokira.\nSamo nedelju dana pre toga, Ericsson je podneo svoj zahtev ITC-u, u kojem traži da se blokira američki uvoz Samsung telefona, tableta i televizora. U središtu ovog sukoba je bitka oko sporazuma o licenciranju patenata koji su došli na red da se obnove, prenosi benchmark.rs.\nOdustajanje od 5G: Usporavanjem mreže gubimo na svemu


Donor je njegova majka Alma koja je već izgubila sina Muamera od iste bolesti. Za Rijada je u funkciju stavljen humanitarni broj 17006. Pozivom donirate dvije konvertibilne marke, a broj je jedinstven za sve bh. operatere\nUdruženje Pomozi.ba pokrenulo je apel za prikupljanje sredstava za mladog Rijada Ćosibegovića iz Sarajeva kojem je hitno potrebna transplantacija bubrega u Turskoj, prenosi Anadolu Agency (AA).\n“Donor je njegova majka Alma koja je već izgubila sina Muamera od iste bolesti. Za Rijada je u funkciju stavljen humanitarni broj 17006. Pozivom donirate dvije konvertibilne marke, a broj je jedinstven za sve bh. operatere“, navode iz Pomozi.ba i dodaju:\n“Rijad Ćosibegović ima 25 godina, a boluje od rijetkog genetskog oboljenja, sindroma Alport, koji dovodi do zatajenja bubrega. Usljed bolesti Rijadu je oštećen sluh, a bolest je takva da često dovodi do zatajenja i drugih organa, na kraju i smrti, što se desilo njegovom bratu Muameru.“\nĆosibegovićev život već godinama ovisi o aparatu, a na dijalizu odlazi tri puta sedmično. Njegovo stanje otežavaju i dodatne dijagnoze, anomalija bubrega, bronhijalna astma i anomalija koštanog sistema.\n“Za operativni zahvat u Turskoj koji mu znači život potrebno je 20.000 eura. Ne dozvolimo da njegova hrabra majka izgubi još jednog sina zbog nemogućnosti da prikupi finansijska sredstva za operaciju“, poručili su iz Pomozi.ba.\nOvom mladiću pored poziva na broj 17006 može se pomoći donacijama putem web platforme www.pomoziba.org ili uplatama putem standardnih žiro računa Udruženja Pomozi.ba.\nSvrha: Rijad Ćosibegović\nVerwendungszweck: Rijad Ćosibegović\nHumanitarni bazar Dobre volje u subotu na Čengić Vili


Adidas fudbal - Blic Sport\nSa brzinom se rađate, ali možete da je i razvijate. Moderan fudbal od igrača zahteva da se kreću celim terenom, sa ili bez lopte, a da u punom trku budu brži od rivala. Brže, brže, još brže... Ponekad je treptaj oka, koji traje između 100 i 150 milisekundi, dovoljan da napravi razliku između gola i promašaja.\nBrazilski reprezentativac, jedan od najboljih svetskih napadača, može da razmišlja kao petorica različitih igrača!\nMančester junajted je hit drugog dela sezone Premijer lige, a zasluge za preporod slavnog engleskog kluba odlaze i na račun našeg Nemanje Matića. Srpski reprezentativac ponovo igra u prepoznatljivom ritmu - neprelazan je na sredini terena, organizuje napade i čuva leđa svojim napadačima.\nBrat mu je poklonio prve rukavice, a sada je “predator” među stativama\nPrve "prave" rukavice Vladimiru Stojkoviću, najboljem srpskom golmanu, stigle su iz Portugalije. Poslao mu ih je stariji brat Vladan, koji je tada branio za Ovarense. Bio je to poklon koji je i definitivno odredio njegovu dalju sudbinu i usmerio ga u potpunosti ka poziciji između stativa.


Pande će uživati u rezervatu kineskog grada Čengdu na površini od čak 17.280 hektara.\nNakon konkursa koji je sprovela kineska Vlada, projekat arhitektonske firme Sasaki izabran je kao rešenje za formiranje gigantskog rezervata za oande, koji će se nalaziti u Čengduu, glavnom gradu južne kineske provincije Sičuan. Ovim projektom poboljšaće se zajednica velikih pandi, koje su do skoro bile ugrožena vrsta, a sada broje 1.800 odraslih jedinki u divljini i još 300 koje se nalaze u zatočeništvu.\nOvim projektom poboljšaće se zajednica velikih pandi koje su do skoro bile ugrožena vrsta.\nJedan od glavnih ciljeva projekta ispoštovan je kroz rešenje firme Sasaki, a to je da se uspostavi sredina koja će pokazati da pande i ljudi mogu da koegzistiraju, piše Dezeen.\n„Iako su urbanizacija i konzervacija često u međusobnom sukobu, ovaj rezervat za pande pruža okvir koji će zaštiti pande i omogućiti im da žive u njihovom prirodnom okruženju, a da ujedno grad Čengu prilagodi za fleksibilniju budućnost.“ – rekli su iz firme Sasaki.\nSasaki su projekat rezervata razvili oko tri glavna cilja: očuvanje, obrazovanje i istraživanje. Ogroman prostor rezervata biće organizovan kroz tri razdvojene celine, gde će svaka od njih imati različitu funkciju, kao i stepen interakcije s pandama.\nNajveća celina parka imaće edukativni centar koji se nalazi u blizini centra grada, ali će sadržati i atraktivne elemente poput botaničke bašte, močvare i sportskog parka.\nBaza za pande\nU samom centru lokacije zadržana je postojeća baza za pande koja je otvorena još 1987. godine i godišnje privlači više od tri miliona posetilaca. Ona će biti površinski utrostručena i predstavljaće objekat u kom će se razmnožavati pande.\nMetroom do pandi\nKako bi se rezervat prilagodio velikom planiranom prilivu posetilaca, saobraćajna mreža i javni prevoz grada će se korigovati. Tri dodatne linije metroa, kao i šest novih metro stanica služiće boljem funkcionisanju u gradu, kako za posetioce rezervata, tako i za čitav grad.\nKada projekat bude realizovan očekuje se oko 20 miliona posetilaca rezervata na godišnjem nivou.\nDuga celina, Longquanshan Panda Village, nalazi se u blizini novog gradskog aerodroma. Ova zona će sadržati programe koji se odnose na kulturu ove regije ali i divljine, uključujući i život pandi.\nOslobađanje pandi u divljinu\nNajudaljenija od ove tri lokacije je Dujiangyan Panda Wilderness i ona se nalazi u podnožju Tibetansih platoa. Ova zona će istraživačima ponuditi mogućnost da se usredsrede na tehnike razmnožavanja pandi, kao i na oslobađanje pandi u divljinu.\nFirma Sasaki, kao i kineska vlada imaju u vidu da je ovaj projekat jedna sveobuhvatna vizija i da će biti potrebno dosta vremena da se realizuje. Kada projekat bude realizovan očekuje se oko 20 miliona posetilaca rezervata na godišnjem nivou.\n#Chengdu Panda #kina #panda #rezervat #Sasaki #životinje


Opširnije: Moje impresije sa treće Agile Serbia konferencije\nOd dokumentacije preko konverzacije do postizanja vrijednosti softverskog proizvoda\nPoslovni ljudi i razvojni inženjeri moraju svakodnevno zajedno raditi,\ntokom cjelokupnog trajanja projekta.\nJedno od dvanaest načela agilnog razvoja softvera kaže da uspjeh projekta zavisi od aktivne dnevne saradnje tima klijenta i razvojnog tima softverske kompanije. Obje strane su tu sa zadatkom da kreiraju pravu vrijednost za klijenta. Kada već ulažemo napor u razvoj nekog softverskog proizvoda, hajde da razvijemo pravu stvar. Da bi ovo postigli, dužnost klijenta i razvojne kompanije je da sarađuju na dnevnoj osnovi. Tako će klijent u toj dnevnoj komunikaciji kontinuirano objašnjavati svoja očekivanja u pogledu poslovne vrijednosti proizvoda, kao i svake pojedinačne funkcionalnosti. Njegov zadatak je da održava jasnom poslovnu viziju odnosno svrhu razvoja tog proizvoda. Zato klijent mora biti dostupan da odgovori na svako pitanje zašto se razvija to što se razvija i da pruži dovoljno detalja razvojnom timu – kako bi tim mogao promisliti opcije, prodiskutovati ih sa klijentom i potom pristupiti razvoju opcije koju timovi procjene optimalnom.\nOpširnije: Od dokumentacije preko konverzacije do postizanja vrijednosti softverskog proizvoda\nOpširnije: Prioretizacija korisničkih zahtjeva za agilne projekte sa fiksnom cijenom\nOpširnije: Treba biti samo jedan Product Owner (Tim)\nOpširnije: Da li tradicionalni SRS dokument treba pretvarati u format korisničkih priča?


- Ta poskupljenja nisu mala jer je gvožđe poskupelo 40 posto, armaturna mreža se u novembru prodavala za 520 evra po toni u dinarskoj protivvrednosti, a u januaru je otišla na 720 evra. Povećane su i cene čeličnih limova a najavljen je i rast termoizolacionih materijala i stolarije bar za 20 posto. Sve to sigurno će uticati na poskupljenje stanova koji se grade. Upravo to kao i opremanje nekih nekretnine sa vrhunskim materijalima, moglo bi da dovede da u najluksuznijmi naseljima, skoči cena nekretnine bar za pet posto. To bi značilo da bi kvadrat novogradnje na proleće mogao da sa 8000 skoči na 8.400 evra po kvadratu. I sa tom cenom stanovi će se prodati jer se još u izgradnji na nekim lokacijama, oni razgrabe - navodi naš sagovornik.\n- Ako je investitor na Novom Beogradu prodao kvadrat po 2000 evra, on je za zemljište, takse, priključke, dozvole dao je između 1300 i 1400 evra. Znači on je po kvadratu zaradio od 600-700 evra od kojih će namiriti troškove koji idu na plate radnika, poreze i doprinose. Ako ga je izgradnja kvadrata koštala 600 evra, onda je između 700 i 800 evra otišlo na zemljište, takse, priključke za struju, vodu", kaže on i dodaje.\n"Najveći izdatak je tu bio za građevinsko zemljište koje učestvuje sa 30 posto, što znači da je investitor u ovom konkretnom slučaju, za to mogao da izdvoji 400 do 420 evra. Preostali deo od 200 do 300 evra je otišao na takse, priključke za struju i vodu, upotrebne i druge dozvole", navodi Rodić za “Blic Biznis”.


RTCG - Radio Televizija Crne Gore - Nacionalni javni servis :: Ekonomija :: Plantaže najpoznatiji brend Crne Gore\n55 GODINA RADA 13. 06. 2018. 16:06 >> 15:57 6\nKompanija Plantaže, osim što je jedan od najvećih izvoznika i zapošljava 1,2 hiljade radnika, uspostavlja nove standarde i prepoznaje značaj povezivanja poljoprivredne proizvodnje sa kulturom i turizmom, ocijenio je danas predsjednik Crne Gore, Milo Đukanović.\n„Plantaže nijesu samo kompanija u kojoj stalno ili povremeno radi 1,2 hiljada ljudi, niti samo jedan od najvećih izvoznika, već firma koja uspostavlja nove standarde i koja se sve više povezuje s naukom i istraživanjem“, rekao je Đukanović.\nOn je kazao da su Plantaže, tokom prethodnih 55 godina, dale značajan doprinos razvoju vinske kulture.\n„Svakako nije slučajno što je 13. jul utkan u naziv kompanije. To je datum koji predstavlja simbol naše slobode i borbe za uzvišene crnogorske vrijednosti“, poručio je Đukanović.\nOn je dodao da su na čelu kompanije ljudi koji imaju viziju. „Pored tradicionalne proizvodnje vina i rakije, podizanje zasada maslina i breskvi, okretanje ka proizvodnji novih proizvoda i jačanje brenda dio su vaše korporativne vizije“, saopštio je Đukanović.\nIzvršna direktorica Plantaža, Verica Maraš, kazala je da su u kompaniji ponosni na 55 zlatnih godina, jer je preduzeće danas nesumnjivo potvrđen, izgrađen, jedinstven i najpoznatiji brend Crne Gore.\n„Ponosni smo jer smo uspjeli da u svim ovim godinama oko 700 porodica stalno zaposlenih radnika i oko 1,2 hiljade zaposlenih na povremenim poslovima žive od svog rada i svojih primanja u kompaniji“, rekla je Maraš.\nOna je dodala i da su ponosni jer su Plantaže kompanija koja u svom poslovanju konstantno ostvaruje profit.\n„Za posljednjih deset godina ostvarili smo prihode od preko 350 miliona eura i profit od 30 miliona eura. Izvoz za posljednjih deset godina prelazi cifru od 180 miliona eura, pri čemu je od prodaje naših vina država u robnoj razmjeni sa inostranstvom ostvarila sufcit u iznosu od 140 miliona eura“, precizirala je Maraš.\nPrema njenim riječima, Plantaže su u posljednjih deset godina investirale u razvojne projekte preko 40 miliona eura.\n„Plantaže su danas poslovni gigant koji je preživio sve društvene turbulencije i sistemske transformacije“, smatra Maraš.\nPredsjednik Odbora direktora kompanije, Veselin Vukotić, kazao je da su Plantaže nešto neobično u Crnoj Gori.\n„To je neobična kompanija, neobična organizacija, neobičan ambijent. Neobična je, jer nikada nikome nije bila teret. Neobični smo ,jer smo dugo u vrhu i među najboljima, ne samo u Crnoj Gori, nego i šire“, kazao je Vukotić, dodajući da je i on startovao svoj radni vijek kao fizički radnik u Plantažama.\nPlantaže su, kako je ocijenio, kompanija čiji se kapital procjenjuje na blizu 100 miliona eura. Vukotić je rekao da iz kompanije niko nije pošao nezadovoljan - od radnika do direktora.\n„Plataže su danas jedna zdrava proizvodna kreativna firma koja ulaže u razvoj i u svoju viziju i koja se bori na međunarodnom tržištu. Plantaže su značajna štamparija eura u Crnoj Gori“, poručio je Vukotić.\nAmbasador Crne Gore u Srbiji, Branislav Mićunović, saopštio je da je sorta majka vina, zemljište mu je otac, a klima sudbina.\n„Zato se vino Plantaža razlikuje od drugih, jer sva potiču sa jednog mjesta i iz jednog vnograda na Ćemovskom polju, u kojem dominiraju crnogorske autohtone sorte“, zaključio je Mićunović.


gradsko veće Užica Архиве – ZoomUe\nTagged: gradsko veće Užica\nUŽICE – Gradsko veće Užica odlučilo je da sa pola miliona dinara pomogne opštinu Arilje zbog poplava koje su u junu zadesile ovaj kraj i nanele veliku materijalnu štetu. Veće je prihvatilo i odluku...\nUŽICE – Užičko Gradsko veće donelo je odluku da se Zdravstvenom centru uplati 750 hiljada dinara iz budžeta radi nabavke dva nova bojlera za sanitarnu vodu. Prema zahtevu iz užičke Bolnice, u starom bolničkom...\nGradsko veće o ugostiteljskim objektima\nUŽICE – Gradsko veće Užicadonelo je odluku kojom se reguliše radno vreme ugostiteljskih objekata na teritoriji grada za vreme vanrednog stanja. „Na osnovu Odluke o proglašenju vanrednog stanja u Republici Srbiji , odlučeno je...\nUŽICE – Gradsko veće Užica utvrdilo je predlog prvog ovogodišnjeg rebalansa budžeta pa je prihodovna strana uvećana za 25 miliona dinara. Dvadeset miliona dinara biće opredeljeno za mere energetske efikanosti i omogućavanje korišćenja ovih...\nUŽICE – Oliver Ristanović, diplomirani inženjer poljoprivrede, novi je direktor JKP „Bioktoš“, odlučeno je na sednici Gradskog veća. Odluka je prihvaćena na predlog Komisije za sprovođenje konkursa za izbor direktora javnih preduzeća. Članovi Veća...\nUŽICE – Gradsko veće Užica usvojilo je Program zimskog održavanja ulica, trotoara, drugih javnih površina i lokalnih puteva na području grada za ovu sezonu. Programom je, kroz tri grupe prioriteta, obuhvaćena 61 ulica i...


Premijeri Kosova i Srbije 13. oktobra u Briselu\nSastanak premijera Kosova i Srbije, Ise Mustafe i Aleksandra Vučića, 13. oktobra u Briselu je neformalani biće to večera kod visoke predstavnice EU za spoljnu politiku i bezbednost Federike Mogerini, čiji je cilj da relaksira odnosa između dvojice premijera, piše danas portal gazetablic.com pozivajući se na izvore iz Vlade Kosova.\n“Tokom zvaničnih sastanaka dvojice premijera sve vreme je preovladavala atmosfera napetosti. Mogerini je odlučila da 13. oktobra pozove dvojicu premijera na privatnu večeru, kako bi relaksirala odnose između njih”, rekao je izvor portala.\nPremijeri Kosova i Srbije 25. avgusta potpisali su četiri sporazuma koji su na Kosovu naišli na oštro protivljenje opozicionih stranaka.\nZbog Sporazuma o zajednici opština sa srpskom većinom poslanici opozicije su na sednici, na kojoj je Mustafa trebalo da informiše parlament o dogovorima, gađali premijera jajima i blokadom govornice onemogućili nastavak sednice.\nOpozicija je blokirala održavanje dve sednice Skupštine Kosova.\nOpozicija traži povlačenje potpisa sa Sporazuma o zajednici i demarkaciji granične linije sa Crnom Gorom kao uslova da se prekine blokada parlamenta.\nPremijer Mustafa je na današnjoj sednici Vlade istakao da je dobio podršku SAD i zemalja članica EU za sporazume i demarkaciju sa Crnom Gorom, kao i da ne može biti govora o povlačenju potpisa.


Šta je potrebno da Srbija ima dva učesnika u kvalifikacijama za LŠ? - Sportske.net\nŠta je potrebno da Srbija ima dva učesnika u kvalifikacijama za LŠ?\nUspesi Zvezde i Partizana doneli su Srbiji napredak na listi, ali to nije bilo dovoljno da ekipe naredne sezone krenu nešto kasnije.\nTošić: "Nikome nije teže nego nama"Đukić: "Nema plakanja i jadikovanja, kući idemo dignute glave"Podvlačenje crte - Kakva će biti startna pozicija "večitih" u narednoj evropskoj sezoni?Podvlačenje crte - Kakva će biti startna pozicija "večitih" u narednoj evropskoj sezoni?Urošević: "Nismo mogli od starta na sve ili ništa"\nNaredne sezone gledaćemo naše ekipe već u julu u kvalifikacijama za evropska takmičenja.\nSrbija jeste napredovala na listi UEFA koeficijenta, trenutno smo 25. pozicija, a samo jedna pozicija nas je delila od napretka što se tiče početka kvalifikacija za pojedine klubove.\nŠta znači ova pozicija?\nZnači da će Srbija i naredne godine imati 4 učesnika u kvalifikacijama za Evropu, šampion će igrati kvalifikacije za LŠ, a pobednik Kupa, drugoplasirani i trećeplasirani u domaćem šampionatu kvalifikacije za Ligu Evrope.\nSVI će krenuti od prvog kola kvalifikacija.\nPozicija 24 na kojoj je Bugarska, kao i sve pozicije do 18. donose pobedniku kupa početak kvalifikacija od drugog kola u Ligi Evrope, a pozicija 17. na kojoj je Danska donosi pobedniku prvenstva početak kvalifikacija od drugog kola za LŠ, pobedniku kupa od 3. kola za LE, drugolasiranom u ligi početak od 2. kola, a trećeplasiranom od početka kvalifikacija za LE.\nOd pozicije broj 15 na kojoj je Grčka vidimo i dva učesnika u kvalifikacijama za LŠ i ukupno pet učesnika u Evropi.\nDa su Vojvodina i Mladost makar stigle do plej-ofa i da su Zvezda i Partizan sada prošli svoje protivnike, sada bi i ta pozicija bila ne tako daleko, ali ne treba žaliti, makar za sada.\nU nekim narednim godinama, ukoliko naši najveći klubovi budu zapaženi u Evropi, treba očekivati proboj ka toj poziciji broj 15 i razmišljati možda i o dva učesnika u kvalifikacijama za LŠ. Put je predugačak...


Ðuriću zabranjen ulazak na KiM - BIGportal.ba\nÐuriću zabranjen ulazak na KiM\n20 Maja, 2019 078\nDirektor Kancelarije za Kosovo i Metohiju Marko Ðurić izjavio je da su ga privremene institucije u Prištini spriječile da danas posjeti Lešak, gdje je Srbima trebalo da uruči pomoć.\nÐurić je na konferenciji za novinare rekao da je ta posjeta bila najavljena u skladu sa sporazumom o posjetama zvaničika, koji su ugovorile neke ranije vlade, te ocijenio da ta zabrana nije slučajnost, već da je rezultat nervoze privremenih institucija u Prištini.\n“To je neprihvatljivo i pokazuje da od političkog ekstremizma nigde nisu odmakli”, rekao je Ðurić.\n“Nastavićemo da podržavamo i pomažemo naš narod i još intenzivnije ćemo sprovoditi plan koji podrazumeva da u svim srpskim sredinama obnovimo institucije, putnu infrastrukturu, zdravstvene i obrazovne centre i da stvorimo bolje uslove za život”, zaključio je Ðurić.\n“Tramp se nada da će postići ono što Aleksandar Veliki i Džingis-kan nisu uspjeli”\nVlada Srbije povukla Zakon o eksproprijaciji iz procedure, mijenja se i Zakon o referendumu\nVećina se pojavila, počela sjednica Skupštine grada Banjaluka


Ministar vanjskih poslova Bosne i Hercegovine Igor Crnadak učestvovao je 21. februara 2019. godine u Beču na sastanku ministara regiona Zapadnog Balkana koji su zaduženi za evropske integracije i evropske poslove, čiji je domaćin bio savezni ministar za Evropsku uniju, umjetnost, kulturu i medije Republike Austrije Gernot Blümel.\nMinistar Crnadak je, govoreći o aktuelnoj situaciji u BiH, istakao da se nada da će implementacija rezultata izbora na svim nivoima biti završena u narednom periodu. Podvukao je da evropski put BiH podržavaju svi u BiH, što potvrđuje i završetak procesa pripreme odgovora na dodatna pitanja iz Upitnika Evropske komisije u vrijeme formiranja vlasti i svakodnevnih stranačkih pregovora, čime BiH ustvari potvrđuje svoje evropsko opredjeljenje.\nU tom kontekstu, ministar Crnadak je izrazio nadu da će BiH zvanično dobiti status kandidata za članstvo u Evropskoj uniji tokom 2019. godine, čime bi BiH bila nepovratno usmjerena prema Evropskoj uniji.\nTokom rasprave o efikasnosti Evropske unije u regionu, ministar Crnadak je istakao da bi bilo dobro da je Brisel bio efikasniji na pitanju uvjeravanja vlasti u Prištini da ukinu antievropske takse od 100 % na robu iz BiH i Srbije, te da je najvažnije da Evropska unija u regionu snažno i beskompromisno insistira na vlastitim standardima i kriterijima tokom perioda pridruživanja regiona Evropskoj uniji.\nMinistar Crnadak je pozvao Evropsku uniju da bude više prisutna u BiH i regionu, kako bi se evropski duh što više učvrstio i kako bi se narod u BiH još jasnije uvjerio u pogodnosti i interes koji će imati od članstva u Evropskoj uniji.\nGovoreći o budućnosti Evropske unije u svjetlu evropskih izbora u maju, ministar Crnadak je naglasio da se nada da će ideja ujedinjene, ekonomski jake i pravične Evrope nastaviti da dominira, te da će i nova Evropska komisija među prioritetima imati proširenje Evropske unije i nastavak puta Zapadnog Balkana ka Evropskoj uniji.


Računovodstvene usluge - Capernaum\nDa li Vam je dosta nepotrebnog štampanja i pečatiranja dokumenata koja više ni po zakonu nismo dužni da imamo u papirnom obliku?\nDa li želite da Vam obračuni, evidencije, izveštaji i prijave stignu tačno onog dana kada Vam je to neophodno? Da li želite agenciju koja razume da je profesionalnost neophodan sadržalac svake dobre i dugoročne saradnje?\nMi ćemo se baviti računovodstvom, da biste Vi mogli da se posvetite svom biznisu.\nMi želimo što veći stepen digitalizacije računovodstvenih procesa kako bismo ih ubrzali i pojednostavili. Mi se oslanjamo na digitalizaciju i e-banking, a u banku ćemo Vas poslati samo kada je to zaista neophodno. Sve što možete da potpišete elektronskim potpisom, a ne pečatom i štampanjem nepotrebnih papira- mi ćemo Vam to omogućiti u radu sa nama.\nKoristimo standardne, unapred dogovorene procedure u svakodnenoj saradnji, kako bismo štedeli Vaše vreme i razjasnili nedoumice još pre nego što njih dođe. Procedure su tu da nam učine saradnju efikasnom i pouzdanom, a mi ćemo Vam sve procedure pojasniti pre nego što počnemo da ih zajedno primenjujemo.\nUgovor o međusobnoj saradnji potpisujemo pre početka posla, kako bismo apriorno eliminisali potencijalne nesporazume i unapred dogovorili šta su Vaše, a šta su naše obaveze i odgovornosti.\nMi pružamo računovodstvene usluge:\nKnjiženje poslovnih dokumenata ažurno i precizno uz prethodnu proveru računske i logičke ispravnosti\nVođenje poreskih evidencija u skladu sa zakonom sa posebnim naglaskom na usaglašenosti ulaznih i izlaznih dokumenata sa zakonskim zahtevima\nPoresko savetovanje i edukacija klijenta\nAnalitičke evidencije kupaca, dobavljača, osnovnih sredstava i zaliha – ažurne i precizne\nObavezno godišnje usaglašavanje potraživanja i obaveza\nAdministriranje zarada i ostalih HR poslova\nPodnošenje svih poreskih prijava i usaglašavanje sa Poreskom upravom\nPriprema i podnošenje seta obaveznih finansijskih izveštaja\nObavezan godišnji pregled Bilansa stanja sa klijentom\nAko ste preduzetnik paušalac obezbeđujemo za vas:\nVođenje KPO knjige u elektronskom formatu\nIzdavanje računa u skladu sa zakonskim propisima\nUsaglašavanje poreskih računa kod Poreske uprave\nKontrolu limita za paušal od 6m i limita za PDV od 8m\nObračun zarade za zaposlenog potpuno digitalizovan\nSastavljanje i podnošenje PDV prijave za usluge primljene iz inostranstva\nKonsultatske usluge u oblasti deviznog poslovanja, platnog prometa u dinarima i stranoj valuti, poslovanja sa fizičkim licima, elektronskog bankarstva\nIznos učešća u finansiranju zarada osoba sa invaliditetom od 25.03.2022. – poslednji objavljeni podatak\nU skladu sa Zakonom o profesionalnoj rehabilitaciji i zapošljavanju osoba sa invaliditetom ("Sl. glasnik RS", br. 36/2009 i 32/2013) :\nNastavi sa citanjem…


Nova knjiga Medlin Olbrajt »Moćni i svemogući»\nU svojoj novoj knjizi «Moćni i svemogući», bivši američki državni sekretar Medlin Olbrajt piše kako bi prilikom definisanja unutrašnjih i spoljnopolitičkih prioriteta, političari iz zapadnih zemalja trebalo da veću pažnju obrate na ulogu religije.\nU svojoj novoj knjizi «Moćni i Svemogući» bivši američki državni sekretar analizira odnos religije i politike. Medlin Olbrajt piše da joj je, dok je bila na najvišem položaju u Stejt Dipartmentu, instinkt govorio da religiju i Boga drži podalje od diplomatskih pregovora. Sada, smatra Medlin Oldbrajt, taj stav više nije održiv. Govoreći pred nevladinim Savetom za spoljnopolitičke odnose, Medlin Olbrajt je ocenila da je religija duboko utkana u geopolitiku i da bi diplomatska aktivnost Sjedinjenih Država to trebalo da odražava.\n“Dakle, ja sada imam suprotno mišljenje: naše diplomate bi trebalo da razume ulogu religije. I dok u potpunosti verujem u odvajanje religije od države, smatram da se ne mogu ljudi odvajati od religije i da moramo da razumemo šta ih motiviše.”\nUprkos tvrdnjama bivšeg državnog sekretara, službena se politika u odnosu na religiju i diplomatske aktivnosti Vašingtona nije promenila. Da bi pojasnila svoje gledište Medlin Olbrajt ukazuje na status Jerusalima.\n«Da je Jerusalim problem nerešenih imovinskih pitanja, bio bi odavno rešen. Međutim, sve strane veruju da im je zemlja na kojoj se nalazi taj grad od Boga darovana što komplikuje to pitanje.»\nMedlin Olbrajt ukazuje na istraživanja koja pokazuju da Evropljani obraćaju manje pažnje na religijski aspekt nego Amerikanci. Po njenom mišljenju, to bi treba izmeniti, kako bi Evropljani bolje razumeli sve brojniju muslimansku populaciju u svojoj sredini.\n«U određenoj meri smatram da Evropljani moraju da počnu da obraćaju veću pažnju na ulogu vere. Oni su prošli kroz svoje verske ratove i misle kako je s tim sve završeno. Međutim, nije gotovo».\nU novije vreme pojačavaju se tenzije sekularnih Evropljana i muslimanskih vernika koji žive na starom kontinentu. Kao moguće rešenje potencijalnog spora Medlin Olbrajt spominje Deklaraciju evropskih muslimana, dokument koji je napisao reis islamske zajednice u Bosni i Hercegovini, Mustafa Cerić.\n«Reis je osoba koja veoma brine o životu muslimana u Evropi. On je predložio novi društveni ugovor prema kojem bi evropski muslimani trebalon da prihvate činjenicu da žive u sekularnim državama i da moraju da prihvate određene obveze kao državljani. Istovremeno, vlade tih država bi trebalo da poštuju njihovu kulturu i veru unutar granica države».\nU knjizi «Moćni i Svemogući» Medlin Olbrajt piše i da je predsednik Buš otuđio muslimane širom sveta, upotrebom hrišćanske retorike u diskusiji o spoljnoj politici. Međutim, iako predsednik često spominje Boga u svojim govorima, on kaže da njegova verska uverenja nisu isključiva. Američki predsednik je rekao da veruje da se i muslimani i hrišćani mole istom Bogu. Nedavno je televizijskoj mreži ABC rekao da muslimani i hrišćani «samo imaju različite načine da dođu do Svemogućeg". Kad je reč o ratu protiv terorizma, predsednik Buš ističe da Sjedinjene Države nisu u verskom ratu. Po njegovim rečima, Amerika se bori protiv onih koji ubijaju nevine, a ne protiv onih koji se mole svom Bogu.


Spratna Futura za italijanski Cialone | Autobusi.NET\nObjavio: Sasa Datum: 30.04.2018 Kategorija: Isporuke autobusa, Proizvođači autobusa Objavite komentar\nVDL Bus & Coach je isporučila 7 spratnih autobusa Futura FDD2 italijanskom prevozniku Cialone Tour koji će prevoz vršiti za FlixBus.\n19. aprila 2018. godine, kompanija VDL Bus & Coach isporučila je 7 autobusa modela VDL Futura FDD2-141/510 prevozniku Cialone Tour u Italiji. Cialone Tour će rasporediti ove dabl dekere u ime firme FlixBus. 7 autobusa Futura FDD2-141 će voziti na različitim narodnim i internacionalnim međugradskim linijama. Na međunarodnom nivou, ove Flixbus relacije vode od Italije do Francuske, Nemačke i Švajcarske i obrnuto, kao što su Rim-Frankfurt, Venecija-Lozana i Marsej-Selerno.\nSedam autobusa Futura za prevoznika Cialone Tour su opremljene sa sedištima za 74+1+1 putnika i prostorom za invalidska kolica. Sedišta VDL Class 500, sa luksuznim tapacirungom, USB priključcima i utičnicom od 220 volti, naslonom za ruke između dvostrukih sedišta i kožnih naslona za ruke na zadnjem sedištu, nudi mnogo udobnosti putnicima, čineći putovanje u modelu Futura FDD2 izuzetno prijatnim iskustvom. Udobnost, sigurnost, dizajn i tehnologija optimalno se uklapaju jedno sa drugim.\nModel VDL Futura FDD2 pruža najbolji mogući doprinos „Profitu vlasništva“. Laka modularna konstrukcija, u kombinaciji sa pogonom efikasnog sagorevanja i aerodinamičnim dizajnom, garantuje nisku potrošnju goriva i samim tim nisku emisiju ugljen-dioksida. Kombinacija niske potrošnje goriva i vosokih kapaciteta putnika predstavlja izuzetno profitabilnu investiciju za prevoznika.\nCialone Tour je osnovao Giovan Battista Cialone 1895. godine i firma je prvobitno pružala putnički prevoz između stanice i centra grada u Ferentinu. 1950. godine istoimena firma je počela da iznajmljuje turističke autobuse. Čak i danas, Cialone još uvek nudi ove dve usluge i zvanični je prevoznik raznih sportskih klubova uključujući All Blacks i Frosinone Calcio. Porodičnim poslom firme Cialone Tour upravljaju tri brata iz porodice Cialone i njihova deca. Predstavljaju četvrtu generaciju, a peta je upravo spremna.\nCialone Tour FlixBus italija VDL autobusi VDL Bus & Coach VDL Futura FDD2-141\nTagged with: Cialone Tour FlixBus italija VDL autobusi VDL Bus & Coach VDL Futura FDD2-141\nPrevious: Scania iznad arktičkog kruga\nNext: Alstom Aptis na probi


Bajden za tromesecnu suspenziju federalnog poreza na gorivo\nTanjug 22. juna 2022. 13:11\nVAŠINGTON – Američki predsednik DŽo Bajden će zatražiti danas od Kongresa da suspenduje federalne poreze na benzin i dizel na tri meseca, što je potez koji bi trebalo da ublaži finansijski pritisak na domaćinstva koji takođe otkriva toksičan politički uticaj visokih cena gasa u izbornoj godini.\nBajden će takođe pozvati države SAD-a da suspenduju sopstvene poreze na gas ili da pruže slične olakšice, izveštava AP pozivajući se na vladine zvaničnike koji su govorili pod uslovom anonimnosti jer nemaju ovlašćenja za davanje izjava.\nU pitanju je federalni porez od 18,4 centa po galonu za gas i savezni porez od 24,4 centa po galonu na dizel gorivo. Ako bi se efekat suspenzije federalnog porez na gas u potpunosti preneo na potrošače, ljudi bi uštedeli oko 3,6 posto na pumpama gde su cene u proseku oko 5,0 dolara po galonu gasa širom zemlje.\nMeđutim, mnogi ekonomisti i poslanici iz obe stranke gledaju na ideju o suspenziji poreza na gas sa skepticizmom.\nBarak Obama je tokom predsedničke kampanje 2008. tu ideju nazvao „trikom“ koji je omogućio političarima da „kažu kako su nešto uradili“, i upozorio da bi naftne kompanije mogle da nadoknade smanjenje poreza povećanjem cena, podseća američka agencija.\nVisoke cene gasa predstavljaju fundamentalnu pretnju Bajdenovim izbornim i političkim ambicijama. One su izazvale pad poverenja u ekonomiju na najniži nivo, što sluti na loše u borbi Demokrata da zadrže kontrolu u predsatvničkom domu i Senatu u novembru.\nBajdenovi dosadašnji napori da snizi cene gasa, uključujući i njegovu odluku o puštanju nafte iz američkih strateških rezervi na tržište i povećanom mešanju etanola ovog leta, imali su mali efekat na uštede kupaca na pumpama, što dovodi u rizik i ideju o oslobađanju od poreza na gas na period od tri meseca, zaključuje AP.


Fiskalni savet: Srbiji bi sada dobrodošle 2 mlrd. EUR koje su neracionalno potrošene\nU Srbiji je ove godine moguća nova kriza i sada bi dobrodošle dve milijarde evra koje su neracionalno potrošene tokom pandemije kovida, ocenio je Fiskalni savet u analizi antikriznih budžetskih mera tokom pandemije.\nJavne finansije Srbije i dalje se mogu načelno oceniti kao stabilne, ali je prekomerna i suviše neselektivna potrošnja iz prethodne dve godine bila pogrešna, navedeno je u analizi.\n“Ne samo što je zbog neselektivne potrošnje povećan javni dug za oko dve milijarde evra više nego što je bilo neophodno, već su tako i nepotrebno umanjeni raspoloživi mehanizmi ekonomske politike u mogućoj novoj krizi”, ocenio je Fiskalni savet, prenosi Beta.\nRat u Ukrajini – nova ekonomska nestabilnost\nSrbija je za antikrizni paket mera dala, relativno gledano, 55 odsto više sredstava iz budžeta u odnosu na uporedive zemlje centralne i istočne Evrope, odnosno 10,4 odsto bruto domaćeg proizvoda (BDP), po čemu je bila rekorder u odnosu na sve zemlje, koje su u proseku potrošile 6,7 odsto BDP-a.\n2 milijarde/fiskalni savet/inflacija/Srbija


Smanjenje broja zaraženih već od petka, a evo i kada očekuje KRAJ EPIDEMIJE - alo.rs\nAUTOR: Alo.rs/ M. G. DATUM I VREME: 02.03.2021. 08:06\nProfesor doktor Petar Kočović kaže da smo još u trećem talasu, te da bismo ove dane mogli nazvati drugom grbom\nPetar Kočović, Foto: Printscreen/ Pink\nPrva grba je, kaže, bila pik, upravo krajem prošlogodišnjih novembarskih dana i prvih decembarskih, a u ovom novom porastu broja zaraženih, skok neće biti tako izražen.\n- Ova grba u trećem talasu neće biti snažna kao prva grba u periodu novembar - decembar, kada smo imali 7.999 u jednom danu. Ovo neće biti tako strašno, već je počelo da jenjava. Nazovimo ovo drugom grbom trećeg talasa, jer nije pik. Pik je bio sa tih 7.999 - kazao je dodajući da se porast broja zaraženih beleži već od 29. januara ove godine, te da navedenom jenjavanju "treba dati nekoliko dana".\nPrema njegovim prognozama, pad broja zaraženih mogao bi se očekivati već od petka ili ponedeljka naredne nedelje.\nKada će kraj trećeg talasa?\nKočović kaže i da trenutno ne može predvideti kraj trećeg talasa.\n- Imao sam 22. februar, pa 15. mart, sada nemam datum, ali će treći talas da traje možda i do kraja aprila. Trebalo je da bude gotov ili da za neki dan bude gotov, ali produžiće se - kazao je.Kako je objasnio ovo povećanje broja zaraženih ne može se nazvati ulaskom u četvrti talas, jer iz prethodnog nismo izašli. Trebalo bi da se broj obolelih spusti na sedamdeset da bismo mogli da proglasimo kraj trećeg talasa, što se u Srbiji nije dogodilo.\n- Prvo bismo morali da spadnemo nekoliko dana na jednog zaraženog na 100.000 stanovnika, odnosno na oko 70 zaraženih, prema broju stanovnika od sedam miliona. U četvrti talas ući će Kina - rekao je navodeći da će se to desiti oko 4, 5. marta.\nKazao je da se prema definiciji, epidemija kod njih nije završila - iako se već u martu prošle godine pisalo o tome kako nemaju lokalno prenesenih slučajeva zaraze, samo uvezene - jer nisu imali uzastopnih 28 dana bez ijednog zaraženog. Tome je najbliži bio Novi Zeland sa 14, 15 dana sa po 0 zaraženih, ali je niz povremeno prekidan novim obolelima. Kočović navodi i da u svetu postoji 30-ak ostrvskih država između Azije i Australije, poput Polinezije, Mikronezije, koje sve ovo vreme nemaju nijednog zaraženog.\nKada će kraj epidemije?\nU vezi sa vraćanjem života u tipičnije, uobičajenije tokove već se izjašnjavao. I dalje stoji pri oceni da će olakšanje doneti kraj avgusta ili početak septembra.\n- I nama treba da bude 28 dana po 0 zaraženih za kraj epidemije. Neće to biti skoro, ali će biti malo zaraženih da možemo da se vratimo u normalu, to je taj kraj avgusta, početak septembra - rekao je Kočović.Do tog datuma došli su kombinovanjem uticaja vakcine i broja onih koji su preležali koronu. Služili su se primerom Gibraltara i Izraela koji su nedavno vakcinisali svoje stanovništvo, sa oko 40 odsto revakcinisanih.\n- Mi smo to računali jednom drugom metodom, i dalje nam se taj datum ne pomera - kraj avgusta, početak septembra. Gibraltar je završio vakcinaciju 100 odsto, a Izrael je došao na 92 odsto vakcinacije plus ovi zaraženi, kojih ima blizu osam odsto. Vidi se kod obe države, a imali su veoma mnogo zaraženih, da uticaj vakcine postoji. Međutim, oni su obavili misiju pre par dana, Gibraltar prošle nedelje u ponedeljak, a Izrael u četvrtak, i polako im pada broj zaraženih. Treba sačekati još malo - rekao je navodeći na ova dva primera da su bile korišćene Fajzerove vakcine kod kojih je revakcinacija predviđena na 21 dan, te da je za Astra Zeneku potrebno da prođe 12 nedelja do revakcinacije, zbog čega Velika Britanija nema ni jedan odsto revakcinisanih.\nStatističari: U Srbiji je 20 odsto imunizovanih\nU Srbiji je situacija nešto drugačija. Kombinovani uticaj vakcinacije i onih koji su preležali kovid je 20 odsto.\n- To je vrlo malo da bismo mogli da tvrdimo da taj spoj utiče na smanjenje zaraze. Znači 80 odsto je onih koji se nisu vakcinisali i koji mogu da se zaraze - kazao je dodajući da je reč o javno dostupnim brojkama: oko 460 hiljada registrovanih slučajeva uz broj preminulih od 4.459 osoba i oko 1,46 miliona vakcinisanih.Navodi da je zbog pouzdanosti PCR testa od 56 odsto među statističarima napravljen dogovor da se za proračune koristi evidentirani broj zaraženih.\n- Pitanje je da treba da dodamo 60 odsto ili da oduzmemo 60 odsto zaraženih i onda su se svi koji rade statistiku složili da se vodi računa samo o evidentiranom broju zaraženih. Druga stvar, kada govorimo o broju testiranih, postoje recimo sportisti, fudbaleri, košarkaši, koji su se testirali 35 do 40 puta do sada, oni svi ulaze u broj testiranih - komentarisao je.Kazao je i da se u Srbiji vakciniše tempom od 0,2 odsto populacije po danu.\n- Očekujemo kad pređe 50 odsto da će uticaj početi da pada, a to bi trebalo da bude po ovom tempu za od 70 do 90 dana, da kažemo za oko tri meseca. Počeće da raste broj vakcinisanih, a broj onih koji mogu da se zaraze će padati.U Srbiji su, prema poslednjim podacima vlade, do sada date 1.470.406 doze vakcine protiv korona virusa, a 524.231 osoba je dobila i drugu dozu vakcine.\nPali Bosanci u Crnoj Gori: Klonirali bankovne kartice i s računa skinuli 1.917 evra